Карвон оғир, йўл узоқ... "Динамо"нинг мақсадлари ҳақида\n11 май, 2020, 18:22\nСамарқандликлар "Машъал" ва "Насаф" ўйинчилари ҳисобига таркибларини кучайтиришган.\nЎтган мавсум мухлисларини ранжитган ҳолда Суперлигани тарк этган “Динамо” бу йил про-лигада иштирок этиб, яна ҳаммасини қайтадан бошламоқчи. Лекин юз берган пандемия самарқандликларнинг ҳам режаларини ўзгартириб юборди.\nТабиийки, ҳозирча бу мусобақа қачон бошланиши номаълум. Асосий вазифаси Суперлигага қайтиш бўлган “Динамо”нинг менежери Илҳом Шарипов ҳозирги вазиятдан чиқиш йўлларини ўйлаб қўйган. Унинг фикрлари сизни ҳам бефарқ қолдирмайди.\nКарантиндан ортиқча вазн билан қайтганлар жазоланади\n- Жамоамизда жисмоний тайёргарликка масъул Рафаэль Баласанян бор, - дея гап бошлади Шарипов. - Бош мураббий Тачмурод Агамуродов қандай кўрсатмалар асосида шуғулланиш кераклиги юзасидан дастур берган. Карантинда Баласанян футболчиларга юклама беришни бошлади. Ўйинчилар билан доимий равишда алоқадамиз. Улар уйда машқ бажаришяпти. Биласизми, профессионал футболчи, албатта машғулотларни бекаму-кўст ўташи керак. Биз уларга ишоняпмиз. Қачондир уларни йиғамиз ва ўшанда футболчиларимизда профессионализм қай даражада экани кўринади. Агар кимдир ўз устида ишламаган бўлса, ортиқча вазн билан келади. Бундай пайтда биз ана шундай ўйинчиларни жаримага тортамиз. Ҳаммаси профессионаллигини кўрсатиши керак. Тушунамиз, бундай пайтда ўйинчиларга ҳам оғир. Барибир уй шароитида спорт формасини йўқотиши табиий. Аммо имкон қадар улар учун керакли кўрсатмалар бериб бориляпти.\n“Динамо” ПФЛга қандай таклиф билан чиқмоқчи?\n- Куни кеча бўлган онлайн йиғилишда про-лига масаласи кўтарилди. Энди мусобақа ўтказиш формати ўзгариши аниқ. Бу масалада биздан маслаҳат сўрашяпти. Клублар ўз таклифлари билан чиқишди. Масалан, “Шўртан” ҳам ўз таклифини билдирди. Водий вилоятлари ҳозирча қизил ҳудудда. Фарғонанинг ўзида тўртта жамоа бор. Тошкент ва водий жамоаларини бир жойга йиғиб, ўйинларни ўтказса ҳам бўлади. Бу томондаги жамоалар - “Динамо”, “Зомин”, “Хоразм” ва “Шўртан” эса Қашқадарёда ўйнаши мумкин.\nМана шундай қилиб про-лигани бошласа ҳам бўлади. Аммо бир жамоанинг маълум муддатга бошқа вилоятга бориб ўйнаши ва бошқа ташкилий масалаларга пули етадими? Бу ҳам муаммоли вазият. Лекин бир иложини қилиб, про-лигани бошлаш керак. Бизнинг таклиф ҳам икки гуруҳга бўлиниб, қайсидир вилоятда мусобақани ўтказишдан иборат. Чемпионатга рухсат берилган тақдирда ҳам Самарқанд қизил ҳудудга киритилгани боис бу ерга ҳеч қайси жамоа кела олмайди. Биз эса Фарғонага бормаймиз. Шундай экан, иккита гуруҳга бўлиниб, Тошкент ва Қашқадарёда ўйнаб турсак бўлади.\nҲар бир жамоанинг тайёргарлиги учун камида 14 кун вақт талаб этилади. Агар ҳукуматимиз рухсат берса, ҳар бир клуб ўз базасида изоляция қилинган ҳолда ҳеч қаерга чиқмасдан шуғулланарди. Бу орқали мусобақагача спорт формасини тиклаб олиш мумкин.\nБизнинг таклифларимиздан яна бири мухлислар билан боғлиқ. Биз ким учун ўйнаймиз? Табиийки, ишқибозлар учун. Албатта, мухлисларсиз ўйнаш футболчиларнинг кайфиятига таъсир қилади. Биз про-лиганинг барча ўйинларини “Спорт” телеканали орқали эфирга узатилишини хоҳлаймиз. Жамоалар иккита гуруҳга бўлиниб, иккита вилоятда ўйнаса, учрашувларни эфирга узатиш ҳам осонроқ кечади.\nКлубнинг молиявий ҳолати ҳақида\n- Бизда ҳам молиявий аҳвол оғир. Бироқ аста-секин қарзларимиз ёпиляпти. Ҳокимиятни ҳам тушунамиз. Шунга қарамай, ёрдам беришяпти. “Динамо”да шундайки, футболчилар катта ойлик маош олмаслиги мумкин, аммо ҳаммаси тўланади. Шунинг учун бизда пулимни бермади, қабилида ёзди-чиздилар йўқ.\n“Насаф”дан Алишер Юсупов “Динамо”га таклиф этилди\n- Жамоадан саккиз нафар ўйинчи кетган. Лекин ўтган йилги таркибнинг 75 фоизини сақлаб қолганмиз. “Насаф”, “Машъал” сингари жамоалардан “Динамо”ни кучайтира оладиган ўйинчиларни олдик. Ишонаманки, ушбу таркиб билан биз Суперлигага қайтамиз. “Шўртан”дан Аваз Агалиевни қайтардик. “Насаф”да тўп сурган Алишер Юсупов билан ҳам шартнома туздик. Шунингдек, африкалик легионер Файсал Траоре ҳам жамоамизда шуғулланиб юрганди. Аммо ҳали ҳам уни ҳужжати етиб келмаган. Унинг масаласи бироз муаммо туғдириши мумкин. Ҳар бир легионерни рўйхатдан ўтказиш учун ПФЛга 50 миллион сўм пул ўтказиш керак. Фараз қилайлик, пулни тўласаг-у, аммо чемпионат бошланмаса?! Шунинг учун ҳозирча легионер масаласи тўхтаб турибди.\n- Пандемиями ёки бошқами, ҳар қандай ҳолатда ҳам “Динамо”нинг мақсади битта – Суперлигага қайтиш! Шунинг учун ҳокимият Тачмурод Агамуродовни ҳам жамоада қолдирган. Жамоамизнинг ушбу мураббий билан Суперлигага чиқишини исташяпти. Бизда бундан бошқа вазифа йўқ.\nDinamo klubi qachon mutadil super ligada uynaydi bizni viloyat sharafini qachon munosib himoya qiladi buni viloyat mutasaddilari uylab kurishini iltimos qilardim zero Samarqanddek viloyatning N1 klubu pro ligada yursa buyam yetmaganday super ligaga chiqib olganda ham tarkib maksim\nDarajada kuchaymasa bu hanham yetmaganday 2-davrada umuman uynau\nuynamay quysa biz muxlislarni ham eshtib bizni ham uylaydiganlar bor degan umiddamiz.


Қозоқ автомобил саноати вакиллари Ўзбекистон Қозоғистонда йиғилган автомашиналарни ўз ҳудудида сотиш имкониятидан маҳрум қилаётганидан норозилик билдириб, миллий иқтисодиёт вазири Тимур Сулеймановга очиқ хат йўлладилар. Бу ҳақда Kapital.kz нашри 25 сентябрь куни маълум қилди.\nХабарда айтилишича, 19 сентябрь куни Ўзбекистон ҳукумат порталига "Ташқи иқтисодий фаолиятни тартибга солиш чоралари тўғрисидаги" қонун лойиҳаси муҳокама учун жойлаштирилган.\nЛойиҳада Қозоғистонда ишлаб чиқарилган автомобилларга акциз солиғи двигатель ҳажмининг ҳар 1 куб сантиметрига 2,4 доллардан, Россия ва Украина автомобиллари учун акциз миқдори божхона қийматининг 2 фоизи миқдорида белгиланган.\nҚозоғистон автомобил ишлаб чиқарувчилар иттифоқи “КазАвтоПром” шундан келиб чиққан ҳолда қозоқ автомобиллари учун Ўзбекистон бозори ёпиқлигича қолишидан норозилик билдирган.\nВазиятни изга солиш учун “КазАвтоПром” миллий иқтисодиёт вазирига Ўзбекистонга нисбатан жавоб чоралари қўллашни ёки Ўзбекистон бозорини қозоқ автомобиль ишлаб чиқарувчилари учун ҳам очиш масаласида музокаралар ўтказишни таклиф қилмоқда.\n“Ўзбекистон автомобиль ишлаб чиқарувчиларининг маҳсулотлари Қозоғистон чегарасидан ўтаётганда акциз ва бож солиғидан озод этилган. Қозоқ автомобил техникасининг Ўзбекистонга олиб кирилиши кўрсаткичи эса нолга тенг, чунки қатъий божхона тарифларидан иборат тўсиқ мавжуд. Бундай ҳолатни тенг ҳуқуқли савдо ҳамкорларининг ўзаро манфаатли алоқаси, деб атаб бўлмайди”, дейилади “КазАвтоПром” иттифоқининг очиқ хатида.


Хизмат уйлари ва махсус турар жойлар\nХизмат ва махсус турар жойлар ва улардан фойдаланиш\n493 марта ўқилди\nМахсус турар жойлар\nвақтинчалик уй-жой фонди уйлари;\nногиронлиги бўлган шахслар, фахрийлар, ёлғиз қариялар учун интернат-уйлар;\nболалар уйлари ва бошқа махсус мақсадли уйлар.\nМахсус мақсадли уйлардан турар жойлар бериш\nНогиронлар, фахрийлар, ёлғиз қариялар учун интернат-уйлардан, болалар уйларидан ҳамда бошқа махсус мақсадли уйлардан, уларни тузган орган қарорига биноан турар жойлар берилади.\nХодимлар, хизматчилар, студентлар, ўқувчилар, шунингдек бошқа фуқароларга ишлаш, хизмат ёки ўқиш даврида яшаш учун ётоқхоналар берилиши мумкин.\nУйларни ётоқхоналарга ўтказиш, шунингдек ётоқхоналарга уйлар мақомини бериш уй-жой фондининг мулкдорлари томонидан маҳаллий давлат ҳокимияти органлари билан келишилган ҳолда амалга оширилади.\nҚуйидаги соҳа вакиллари хизмат турар жойлари олиш ҳуқуқига эга:\nмеҳнат ва аҳолини ижтимоий муҳофаза қилиш муассасалари (ногиронлар, фахрийлар, ёлғиз кексалар учун интернат-уйлар)нинг буғқозон қурилмалари операторлари;\nнасос станциялари, йирик гидроузеллар ва тўғонларга хизмат кўрсатувчи навбатчи техниклар, машинистлар, электр техниклар;\nкоммунал хизмат кўрсатишнинг сув оқизиш-канализация ва газ хўжалиги авария-диспетчерлик хизматлари усталари, слесарлари;\nйўл оралиқлари усталари, тузатувчилари;\nгаздан муҳофаза қилиш хизмати ходимлари;\nсув хўжалиги фойдаланиш участкалари бошлиқлари, гидроиншоотларнинг тартибга солувчилари ва гидропостларнинг кузатувчилари, участка гидротехниклари ва гидроўлчовчилари;\nкабелли (радиореле) кучайтириш пунктларига хизмат кўрсатувчи навбатчи техниклар, радио ва телевизион станцияларга, шунингдек қишлоқ жойлардаги махсус объектларга хизмат кўрсатувчи электр механиклар;\nэлектр тармоқлари ва ёрдамчи станцияларнинг навбатчи муҳандислари, кабелли тақсимлаш тармоқларининг навбатчи муҳандислари ва техниклари;\nСоғлиқни сақлаш вазирлигининг қишлоқ жойлардаги даволаш-профилактика муассасаларининг участка врач-терапевтлари, педиатрлари;\nногиронлар ва қариялар уйларининг ҳамда ақлан заиф болалар учун ногирон болалар уйларининг директорлари, врач, (фельдшер)лари, катта тиббиёт ҳамширалари, шунингдек, ушбу болалар уйларининг тарбиячилари, санаторийлар ва дам олиш уйларининг бош врачлари, врач (фельдшер)лари, хўжалик ишлари билан шуғулланувчи ҳамширалари;\nоилавий болалар уйининг тарбиялаш учун уларга берилган болалар билан бирга яшовчи ота-она-тарбиячилари;\nўрмон, қўриқхона, заказник (дахлсиз ўрмон қўриқхонаси), овчилик хўжаликларининг директорлари, ўрмон хўжалиги ходимлари, ўрмон кесувчилари, ёлланган овчилари;\nбошқа жойлардан вақтинчалик таклиф этилган олий тоифали тренерлар ва спорт усталари;\nҳарбийлаштирилган қўриқлаш ва профессионал ёнғин хавфсизлиги ходимлари;\nҚуролли Кучларининг казарма — уй-жой фондига ҳамда коммунал иншоотларга хизмат кўрсатиш ва улардан фойдаланиш билан боғлиқ ишчи ва хизматчилари, Қуролли Кучларининг зобитлар таркибидаги шахслар, прапоршчиклар, мичманлар ва белгиланган муддатдан ташқари хизмат ҳарбий хизматчилари;\nички ишлар органларининг ходимлари;\nпрокуратура органлари ходимлари\nтуман, шаҳар, вилоят судларининг, Олий суди ва ҳарбий судларининг судьялари;\nбошқа минтақалардан ишга таклиф қилинган Президент Админстрацияси, Олий Мажлис палатлари котибиятининг, Инсон ҳуқуқлари бўйича вакили (омбудсман) Котибиятининг, Вазирлар Маҳкамаси, вазирликлар, идоралар ва уларнинг ҳудудий бўлинмалари аппаратларининг масъул ходимлари\nдепутатлар, Тошкент шаҳрида турар жойга эга бўлмаган Сенатда доимий асосда ишловчи сенаторлар, Ўзбекистон Республикаси Олий Мажлисининг Инсон ҳуқуқлари бўйича вакили (омбудсман) ва унинг ўринбосари;\nТадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил ва унинг ўринбосари;\nқишлоқ жойларидаги алоқа бўлимларининг бошлиқлари ва бошлиқ ўринбосарлари.\nФуқароларнинг хизмат турар жойларидан фойдаланиши бўйича шартнома тузиш тартиби\nХизмат турар жойлари берилган фуқаро билан хизмат турар жойи мулкдори ёки у томонидан бунга вакил қилинган орган ўртасида хизмат турар жойини сақлаш ва ундан фойдаланиш бўйича шартнома имзоланади.\nХизмат турар жойлари фуқаронинг меҳнат шартномасининг амал қилиш муддатига ёки хизмат даврига, сайлаб қўйиладиган лавозим муддати тугагунга қадар берилади.\nХизмат жойларидани чиқариш\nХодимнинг хизмат уйидан фойдаланиш ҳуқуқи меҳнат шартномаси бекор қилиниши билан бир вақтда бекор бўлади.\nМазкур уй-жой ходим томонидан 1 ой ичида бўшатиб қўйилиши лозим.\nХодим хизмат уйини бўшатишни рад этган тақдирда, суд тартибида кўчириб юборилади.\nҚуйидаги тоифалар хизмат уйларидан бошқа турар жой берган ҳолда хизмат турар жойларидан кўчирилиши лозим:\nI ва II гуруҳ ногиронлиги бўлган шахслар;\n1941-1945 йиллардаги уруш фахрийлари ва байналминалчи жангчилар;\nҳарбий хизматни ўтаётганида ҳалок бўлган ёки бедарак йўқолган ҳарбий хизматчиларнинг оилалари;\nногиронлиги бўлган фарзандлари бўлган оилалар;\nтарбиячи-ота-оналар, оилавий болалар уйи тугатилган тақдирда;\nхизмат турар жойи берган ташкилотларда камида 10 йил ишлаган шахслар;\nэгаллаб турган лавозими муносабати билан турар жой берилган бўлиб, лавозимидан бўшаган, лекин турар жойни берган корхона, муассаса, ташкилот билан меҳнат муносабатларини узмаган шахслар;\nходимлар сони (штати) ёки иш хусусиятининг ўзгариши ёхуд корхона, муассаса, ташкилот тугатилиши муносабати билан меҳнат шартномаси бекор қилинган шахслар;\nўзи ишлаган корхона, муассаса, ташкилотдан пенсияга чиққан ходимлар;\nхизмат турар жойи берилган шахс вафот этганда, унинг оила аъзолари;\nвояга етмаган фарзандлари билан бирга яшаётган ёлғиз шахслар.\nмахсус турар жойлар, ётоқхона, болалар уйлари\nЎзбекистон Республикаси Вазирлар Маҳкамасининг қарори. 170-сон. 26.02.2019 й.\n«Top 10» саволлар (FAQ)


ЎзА - Ишонч ёрлиқлари топширилди\n18.10.2012 20:08 Чоп этиш версияси\nЎзбекистон Республикаси Президенти Ислом Каримовга 18 октябрь куни Оқсаройда Германия Федератив Республикаси, Ўмон Султонлиги, Чехия Республикаси, Эрон Ислом Республикасининг мамлакатимиздаги Фавқулодда ва мухтор элчилари этиб тайинланган – Аристид Эмиль Фенстер, Муҳаммад бин Саид бин Муҳаммад ал-Лаватий, Гинэк Пейха, Али Мардоний Фард ишонч ёрлиқларини топширди.\nДавлатимиз раҳбари элчиларни қутлар экан, Ўзбекистондаги дипломатик ваколатхона раҳбари лавозими ўзаро муносабатларни мустаҳкамлаш, тузилган шартнома ва битимларни амалга ошириш йўлидаги масъулиятли ва шарафли вазифа эканини таъкидлади, дипломатларга муҳим миссиясини бажаришда муваффақият тилади.\nМамлакатимизда Германия билан муносабатларга хорижий давлатлар билан муваффақиятли ва ўзаро манфаатли ҳамкорликнинг ёрқин намуналаридан бири сифатида қаралади. Икки томон ҳам сиёсий-дипломатик, иқтисодий, сармоявий, маданий-гуманитар ва бошқа йўналишларда ҳамкорликни янада ривожлантиришдан манфаатдор.\nЎзбекистонда Германиянинг “МАН”, “Клаас”, “Кнауф” каби ҳамда ўз соҳаси бўйича дунёда етакчилик қиладиган бошқа компаниялар билан ҳамкорликда қўшма корхоналар тузилган ва ишлаб чиқариш йўлга қўйилган. Уларнинг сифатли ва замонавий маҳсулотлари ҳам ички бозорда, ҳам қўшни мамлакатларда харидоргир.\nСуҳбат чоғида ГФР элчиси Германия ва Ўзбекистон кўп қиррали алоқаларни кенгайтириш учун катта имкониятларга эга эканини ва бу борада бор куч-ғайратини сарфлашга тайёрлигини таъкидлади.\nЎзбекистон билан Ўмон ўртасидаги ҳозирги дўстона муносабатлар тарихий алоқаларнинг, халқларимиз маданий ва маънавий муштараклигининг мустаҳкам пойдевори асосига қурилган.\nБугунги кунда аксарият халқаро ва минтақавий муаммолар бўйича томонларнинг позициялари ўхшаш ва яқин. Ўзбекистон ва Ўмон БМТ, Ислом ҳамкорлиги ташкилоти ва бошқа тузилмалар доирасида ҳамкорликни фаоллаштирмоқда.\nУчрашувда савдо-сотиқ, иқтисодиёт, сармоя, транспорт коммуникациялари соҳаларида ҳамкорликни ривожлантириш Ўзбекистон-Ўмон алоқаларининг устувор йўналишларидан экани, томонлар айни шу соҳаларда катта салоҳиятга эгалиги таъкидланди. Шу билан бирга, маданий-гуманитар алоқаларни, жумладан, сайёҳлик соҳасидаги мавжуд салоҳиятни рўёбга чиқаришни рағбатлантириш муҳим аҳамиятга эга.\nЎмон элчиси ислом цивилизациясининг шаклланишида тарихий аҳамият касб этган, бугунги Марказий Осиё минтақасида хавфсизлик ва барқарорликни таъминлашда асосий ўрин тутаётган Ўзбекистонда ўз мамлакатининг вакили бўлиб фаолият юритишни ўзи учун катта шараф деб билишини қайд этди.\nЧехия дипломатик ваколатхонаси раҳбари билан суҳбат чоғида Ўзбекистон Президентининг 1997 йил январь ойида Чехияга расмий ташрифи давомида асос солинган ҳамкорликни ривожлантиришга икки томон ҳам муҳим аҳамият бериши таъкидланди.\nБугунги кунда турли соҳаларда ҳамкорлик бўйича салмоқли тажриба тўпланган. Ўзбекистон-Чехия алоқаларини, аввало, савдо-иқтисодий ва сармоявий ҳамкорликни икки ва кўп томонлама асосда ривожлантириш учун зарур шартномавий-ҳуқуқий асослар яратилган.\nГинэк Пейха ўзаро мулоқотларни янада ривожлантиришни, ҳамкорликнинг амалий жиҳатларини кенгайтиришни ўзининг асосий вазифаси, деб билишини қайд этди.\nЎзбекистон билан Эрон ўртасидаги давлатлараро муносабатлар нафақат тарихий алоқалар, балки ҳамкорликнинг замонавий тажрибасига ҳам асосланади.\nДипломатия муносабатлари ўрнатилгандан кейин ўтган 20 йил мобайнида Ўзбекистон-Эрон ҳамкорлиги томонларни қизиқтирган барча соҳаларда изчил ривожланиб келмоқда.\nТомонлар савдо-сотиқ, иқтисодиёт, транспорт коммуникациялари соҳаларида ҳамкорликни тараққий эттиришга устувор аҳамият беради. Икки мамлакат ҳам Ўзбекистон-Туркманистон-Эрон-Ўмон-Қатар транспорт йўлаги тўғрисидаги битимнинг амалиётга татбиқ этилиши икки томонлама асосда ва минтақалараро миқёсда ҳамкорликни кенгайтиришга хизмат қилади, деб ҳисоблайди.\nЭрон элчиси Ўзбекистондаги миссиясининг асосий мақсади икки томонлама муносабатларни янада мустаҳкамлаш ва ўзаро манфаатли ҳамкорликни кенгайтиришдан иборат эканини таъкидлади.


"РБ Лейпциг" "Реал" кўзлаётган футболчи билан шартнома имзолайди\n15 декабрь, 2020, 23:16\nТеглар:Реал | РБ Лейпциг\nУ Австриядан Германияга кўчиб ўтади.\nАвстриянинг "РБ Зальцбург" клуби ярим ҳимоячиси Доминик Собослаи фаолиятини "РБ Лейцпиг"да давом эттиради. Бу ҳақда Кicker нашри хабар бермоқда.\nЮқоридаги манбага кўра, немис клуби 20 ёшли футболчи учун 20 миллион евро тўлашга тайёр. Унга "Реал" ҳам харидор бўлмоқда. Аммо "РБ Зальцбург" ва "РБ Лейпциг" клубларининг хўжайини битта, яъни Австриянинг "Ред Булл" компанияси бўлгани ушбу трансфернинг ишини Бундеслига клуби томонига ҳал қилинишини таъминлайди.\nСобослаи жорий мавсум "РБ Зальцбург" сафида жами 20 та ўйинда майдонга тушди ва ўз ҳисобига 8 та гол ҳамда 10 та голли узатма ёздириб қўйди. Унинг австрияликлар билан амалдаги шартномаси 2022 йилга қадар имзоланган.\n"Реал" Васкес ўрнига "РБ Лейпциг"дан футболчи олади


Чехия 2016 йилда бошқа бирорта қочқинни қабул қилмаслиги айтилди\n19:38 / 28.08.2016 4523\nЧехия жорий йилда Европа Иттифоқи ва Анқара ўртасидаги келишувга кўра Туркиядаги биринчи 80 нафар қочқинни қабул қилиши керак эди, лекин буни қилмайдиган бўлди. Бу ҳақда Чехия ички ишлар вазири Милан Хованец маълум қилди.\nБунга сабаб Чехия махсус хизматлари муҳожирларни синчковлик билан текшираётганидир, бунинг учун эса анчагина вақт талаб қилинади.\n"Хавфсизлик нуқтаи назаридан қочқинлар жуда чуқур текширилмоқда ва кўринишича, бу жараён йил охиригача якунланмайди. Шунинг учун биз йил охиригача бирорта муҳожирни қабул қилишимиз даргумон", деб айтди республика телевидениесидаги чиқиши вақтида Хованец.\nУнинг айтишича, Европа Иттифоқи ва Туркия ўртасидаги келишувга кўра Чехия 3 йил ичида 3 минг муҳожирни қабул қилиши керак.\nВазир ноқонуний муҳожирларнинг Германияда назоратсиз қабул қилинишини "фалокатли" деб атади ва бундай ҳолат Чехияда ҳеч қачон юз бермаслигини айтди. "Европа харитасида Чехия қизил ранг билан белгиланган. Муҳожирлар бу ерда европача ҳуқуқ амал қилишини биладилар ва агар улар чегарани ноқонуний кесиб ўтсалар, унда дарҳолоқ изоляторга тушадилар", деб таъкидлаб ўтди Хованец.\nХованец, шунингдек, Туркияда яқиндаги давлат тўнтарувига уриниш ва Суриядаги ҳарбий операциядан кейин вазият беқарорлигини эслатиб ўтди. "Мен турклар Сурия фойдасига ҳаракат қилмай, ўзининг курдлар билан муаммосини ҳал қилаяпти, деб гумон қилмоқдаман. Туркия ҳозирда курдларга нисбатан яраётган кескинликнинг авж олиши ҳозирда 2,7 млн муҳожир бўлган Туркиянинг ўзида беқарорликка олиб келмаса эди, деб хавотирланмоқдаман", деб қўшимча қилди Хованец.\nҚайси давлатларда муҳожирлар кўп ва нима учун?\nЖибутида қайиқлар тўнтарилиши оқибатида 130 дан кўпроқ киши бедарак йўқолди\nЛивия соҳиллари яқинидаги фалокат оқибатида 117 киши бедарак йўқолди


Навоийда маҳаллий олимлар томонидан газ-чанг тозалаш ускунаси яратилди\nЎзбекистон 07:14 / 11.06.2021 709\nНавоий вилояти Экология ва атроф-муҳитни муҳофаза қилиш бошқармаси ҳамда Навоий давлат кончилик институти олимлари ҳамкорлигида газ-чанг тозалаш ускунаси ишлаб чиқилди. Лойиҳа қизилтепалик тадбиркор томонидан молиялаштирилган.\nЭкология ва атроф-муҳитни муҳофаза қилиш бошқармаси ахборот хизматининг Kun.uz'га маълум қилишича, Қизилтепа туманининг Оқтош маҳалласида жойлашган «Қизилтепа бетон қурилиш монтаж сервис» МЧЖда ускунанинг 1-лойиҳа тақдимоти ўтказилган.\nЖараёнда мослама хориждан келтирилаётган муқобилига нисбатан арзонлиги билан бирга, атмосферага чиқарилаётган зарарли газлар, кўмир қурумини 92 фоизга қадар тутиб қолиш имкониятини кўрсатган.\nМаълумотларга кўра, Навоий вилоятида бугун 12 мингдан ортиқ хўжалик юритувчи субъект ва 19 та биринчи тоифали корхона фаолият юритиб, улар томонидан йилига атмосферага 147 минг тоннага яқин ифлослантирувчи моддалар ташланади.\n23:13 / 15.06.2021 1716\n23:12 / 15.06.2021 1531\n22:00 / 15.06.2021 7979


Ижтимоий тармоқларда Тошкент шаҳрида пичоқбозлик бўлгани ҳақида видеолавҳа тарқалди. Тошкент шаҳар ИИББ ходимлари мазкур ҳолат юзасидан суриштирув олиб борди ва иштирокчиларнинг шахсига аниқлик киритди.\nИштирокчилардан бирининг сўзларига кўра, видео аслида пиар мақсадида олинган бўлиб, унда тароқ ишлатилган.\n“Видеонинг тўлиқ шакли қўйилмаган. Ўзимизнинг саҳифамизда жойлаштирилган тўлиқ версиясида пиар эканини кўриш мумкин. Бу хато эди, бунчалик тарқалиб кетишини билмаган эдик. Видеода пичоқ эмас, балки тароқ бўлган. Аслида, пичоқ қандай ёмон оқибатларга олиб келиши мумкинлигини кўрсатмоқчи бўлганмиз. Видеолавҳани кесиб олиб, ёмон жойларини қўйиб юборишган”, - дейди воқеа иштирокчилари.\nЧилонзор тумани Ички ишлар органлари фаолиятини мувофиқлаштириш бошқармаси томонидан воқеа иштирокчиларига нисбатан тўпланган ҳужжатлар қонуний чора кўрилиши учун туман маъмурий ишлар бўйича судига тақдим этилди.\nСудда воқеа иштирокчиларига 5 сутка маъмурий қамоқ жазоси тайинланиб, базавий ҳисоблаш миқдорининг 1 баравари миқдорида жарима белгиланди.\n19:29 / 24.12.2020\n08:12 / 22.12.2020\n«Малика» савдо мажмуасидаги пичоқбозлик бўйича расмий маълумот берилди\n10:19 / 18.12.2020\n«Абу Сахий»да ука ўз акасини пичоқлади


Фарғонада содир бўлган ЙТҲда бир киши қурбон бўлди | Qalampir.uz\nФарғонада содир бўлган ЙТҲда бир киши қурбон бўлди\nЖамият\t26 Март 11:16 5559\nЖорий йилнинг 25 март куни Фарғона вилоятида инсон ўлимига сабаб бўлган йўл транспорт ҳодисаси юз берди. Бу ҳақда Ўзбекистон Республикаси ИИВ ЙҲХББ Ахборот хизмати хабар бермоқда.\nБахтсиз ҳодиса вилоятнинг Фарғона тумани 4Р-112 “Фарғона халқа” автомобиль йўлининг 222 километрида рўй берган. Ҳайдовчи Ф.Ф. Lacetti русумли транспорт воситасини бошқариб кетаётган вақтида, автомобилнинг чап олди шинаси ёрилиб кетади.\nОқибатда машина йўлни ажратиб турувчи бетон тўсиқдан ўтиб, қарама-қарши томондан ҳаракатланиб келаётган ҳайдовчи Х.К. бошқарувидаги Nexia русумли транспорт воситаси билан тўқнашиб кетади.\nОқибатда Nexia’да бўлган йўловчи 1992 йилда туғилган Б.М. олган тан жароҳати оғирлиги сабабли воқеа жойида вафот этган. Таъкидланишича, Lacetti ҳайдовчиси ва унинг йўловчиси 1986 йилда туғилган М.Қ.лар тан шифохонага ётқизилган.\n26 Март 14:21 57373\n28 Март 15:16 42114\n28 Март 10:15 39216


"Диндорлар қамоқдан чиқмасин! "\n02 декабр 2020, Тошкент вақти: 20:15\nЎзбекистонлик ҳуқуқ ҳимоячиларига кўра, ўзбек қамоқхоналарида диндорларни қийнаш рағбатлантирилади.\nМарказий Осиëнинг уч давлатидаги қамоқхоналар аҳволи ҳақда ҳисобот ҳозирлаган халқаро гуруҳ¸ Ўзбекистондаги аҳволни ўрганиш имконсиз¸ деган хулосага келди. Бироқ...\nМарказий Осиёда сўнгги икки йил ичида қийноқлар билан боғлиқ вазият ижобий тарафга ўзгарган.\nБу ҳақда Freedom House Europe ташкилотининг Қозоғистон¸ Қирғизистон ва Тожикистондаги инсон ҳуқуқлари ташкилотлари вакиллари билан биргаликда ўтказган икки йиллик лойиҳаси якунига бағишланган ҳисоботида айтилади.\nГарчи Freedom House Europe ташкилоти ҳомийлик қилган “Марказий Осиёда қийноқларга қарши кураш” лойиҳаси минтақа давлатларидаги қийноқлар мавзусига бағишланган бўлса-да, унда Қозоғистон, Қирғизистон ва Тожикистон қамоқхона ва тергов ҳибсхоналаридаги қийноқлар бўйича мониторинг натижалари акс этган, Ўзбекистон ва Туркманистондаги вазият эса ҳисоботга кирмай қолган.\nЛойиҳа иштирокчиларига кўра, бунинг ўзига яраша сабаблари бор.\n- Чунки бу лойиҳани Ўзбекистонда амалга ошириб бўлмайди. Бу мутлақо ёпиқ тизим бўлиб, Ўзбекистонда қамоқхоналарга ҳам, вақтинча сақлаш ҳибсхоналарига ҳам киришнинг ҳеч ҳам иложи йўқ.\nШунингдек, Ўзбекистонда бу лойиҳани қонуний йўл билан амалга оширадиган биронта ҳам нодавлат ташкилоти йўқ.\nШунинг учун Ўзбекистон ва Туркманистонда бу лойиҳа амалга оширилмади, деди мазкур лойиҳа иштирокчиларидан бири бўлган қозоғистонлик ҳуқуқ ҳимоячиси Евгений Жовтис.\nАммо Ўзбекистонда сўнгги йилларда қийноқлар кўлами кенгайганини қайд этган ҳуқуқ ҳимоячиси Суръат Икромов қозоғистонлик ҳамкасби фикрларига қўшилмаслигини айтади.\nЎзбекистон инсон ҳуқуқлари ташаббус гуруҳи раҳбарига кўра, гарчи ҳуқуқ ҳимоячиларида Ўзбекистон қамоқхоналарига кириш имконияти бўлмаса-да, мамлакатда қийноқлар вазияти бўйича мониторинг юритиб келинади ва бунда ҳуқуқ ҳимоячилари турли воситалардан фойдаланадилар.\nЎзбек тутқунлари ўзларига нисбатан қўлланилаëтган қийноқлар далили сифатида яқинларига ўз қонли кўйлакларини узатмоқдалар.\n- Маҳбусларнинг ўзлари қамоқдан хат ёзиб, қариндошлари ёки адвокатлари орқали бу хатларни бизга бериб юборишади. Аммо қамоқхонадан ҳам ўша хатни олиб чиқиш осон кечмайди.\nҲаттоки адвокатлар ҳам қўрқитилган, шу сабаб фақат жасур адвокатлар ўша маҳбусларнинг қийноққа учратилгани бўйича ҳужжатларни исбот-далиллари билан бизга олиб келади, дейди ҳуқуқ ҳимоячиси.\nСуръат Икромов ҳозирда Ўзбекистон қамоқхоналарининг барчаси, ҳаттоки вояга етмаганлар колониялари ва аёллар сақланадиган қамоқхоналарда ҳам қийноқлар мавжудлигини айтади.\nУнга кўра, олиб борилган мониторинг натижаларига мувофиқ, ҳозир айнан диний мотивлар бўйича қамалган одамлар қийноқ энг кўп қўлланадиган маҳбуслар ҳисобланади:\n- Гап шундаки, диндорларни иложи борича қўпроқ қийнаш бўйича “тепадагилар”дан махсус буйруқ келган бу қамоқхона ходимларига.\nҚолаверса, ўша диндор маҳбусларни қийнаб, иложи борича ўлдириб юбориш топшириғи берилган. Бу бўйича менда исбот-далиллар ҳам бор.\nҲаттоки қамоқхона ходимлари ўша диндорларни қийноққа солишга мажбурлангани, акс ҳолда, ишдан бўшатилиши ҳақида огоҳлантириш ҳам олганини очиқдан-очиқ гапиришади, дейди Суръат Икромов.\nҲуқуқ ҳимоячиси фикрича, маҳбусни қийноққа солган ҳуқуқ-тартибот идоралари ходимларини жиноий жавобгарликка тортиш механизми Ўзбекистонда ҳали-ҳануз самарасизлигича қолмоқда.


Туркманистондаги обсерватория модернизация қилинади\n09:32 / 28.07.2015\nТуркманистон Фанлар Академияси сейсмология ва атмосфера физикаси институтида Россия Фанлар Академияси амалий математика институти илмий ходими Игорь Молотов билан учрашув бўлиб ўтди. Унда астрономик телескоплар ёрдамида фазо жисмларини кузатиш соҳасидаги ҳамкорлик масалалари муҳокама қилинди.\nМаълумки, Ашхобод яқинидаги Душақ-Эрекдағ тоғида, денгиз сатҳидан 2 400 м баландликда астрономик обсерватория жойлашган бўлиб, унда катта диаметрли ойналарга эга учта телескоп ўрнатилган. У дунёдаги энг яхши обсерваториялардан бир ҳисобланади: унда йилига 2 100 соат кузатув ишлари олиб борилади. Ушбу обсерваторияни модернизация қилиш кўзда тутилмоқда.\n“Туркманистон геостационар орбитада ўз сунъий йўлдошига эга эканлигини ҳисобга олсак, биз сизнинг мутахассисларингиз ва олимларингиз билан унинг хавфсизлигини таъминлаш ва тегишли тадқиқотлар олиб боришга тайёрмиз, – деди Игорь Молотов ўз чиқишида. – Бу жиҳатдан Душақ-Эрекдағ обсерваториясининг ишини қайтадан тиклаш муҳим аҳамият касб этади”.\nАйни кунда обсерваториянинг ҳар учала телескопи модернизацияга муҳтож. Мутахассисларнинг фикрича, муассасанинг TürkmenÄlem 52°E фазо аппарати хавфсизлигини таъминлашда иштирок этиши башоратлар аниқлигини оширишга хизмат қилади. Бу ишлар, шунингдек, минтақадаги бошқа йўлдошлар ишини осонлаштириши мумкин.


Бош саҳифа Ўзбек шеъриятиЎзбек замонавий шеъриятиПўлат Мўмин (1922-2004)\nЧоп этилган 14.10.2013 28.01.2017 МуаллифZiyouz.uz\nБолалар учун ижод қилиш, бу соҳада муваффақият қозониш учун қобилият ва истакнинг ўзигина етмайди. Белинский таърифи билан айтганда, болалар ёзувчиси бўлиб туғилиш керак. Бу болалар ёзувчиси моҳир педагоглардай бола қалбининг билимдони бўлсин, нозик таъб эгаси, гўзал табиати ва психологиясининг билимдони, меҳрибон ва болажон, камтарин ва самимий, болаларча соддадил ҳамда доно боисин, деган мазмунни англатади.\nЎзбекистон халқ шоири Поиат Мўминнинг ижодий меҳнати туфайли „Ҳунардан унар“, „Тўғри ўсган гул бўлар“, „Ақл қаерда бўлар“, „Ўринбосарлар“, „0лтин най“, „Бир ярим Карим“, „Энди адашмайди“, „Барча бола дўст бўлса“, „Раҳматга раҳмат“, „Газполвон эртак айтар“, „Чанг ютар ботир“, „Офтоб ва одоб“, „Яхшиларга ўхшасам“, „Бу жуда соз“, „Эсон ва Омон“, „0лтмиш олти олтин қўл“, „Устозлар изидан“, „Болаларнинг бахти кулган“, „Бир юз бир олтин қўл“ шеърий тўпламлари, „Чаноқвой билан Қовоқвой“, „Баҳодирнинг ботирлиги“, „Оқ фил йўқолди“, „Суқатой-Конфетвой“, „Она болам дейди…“ каби эртаклари, песалари юзага келди. Бу китобларга кирган энг яхши шеър ва қўшиқлари, достон ва эртаклари болалар адабиёти хазинасига\nмуносиб ҳисса бўлиб қўшилди, уни бойитди. Бу асарлардан бир қанчаси жаҳон халқлари тилларига таижима қилинган.\nАтроф тоиди сиёҳга,\nБунақанги боима без,\nЭгамиз боисин сарсон.\nНега бундай боиганин\nВа порошок оитириб.\nЎмидан турди тикка.\nТcзда олиб келишган.\n← Аввалги Аввалги Ҳамидулла Ёқубов (1921-2001)\nКейинги → Кейинги: Обид Расул (1922-2001)


Қирғизистон Беларусдан Курманбек Бакиевни экстрадиция қилишни яна талаб қилмоқда\nҚирғизистон ва Беларус Бош прокурорлари Индира Джолдубаева ва Александр Конюк қирғиз ҳукуматига мамлакатнинг собиқ президенти Курманбек Бакиевни топшириш масаласини муҳокама қилишди. Икки томонлама учрашув кеча, Минскда бўлиб ўтган, деб хабар қилишади ҚР бош назорат органининг матбуот хизматидан.\nДжолдубаева Курманбек Бакиев айни вақтда Беларус ҳудудида яшяётган унинг яқинларига нисбатан қирғиз судининг ҳукмини тан олиш ва уни ижро этиш масалаларига тўхталиб ўтди. Учрашув якуни бўйича тафсилотлар келтирилмаган.\nЭслатиб ўтамиз, Минскда МДҲ давлатларининг бош прокурорлари Мувофиқлаштирувчи кенгашининг 26-мажлиси бўлиб ўтмоқда. Қатнашувчилар терроризмга, гиёҳвандлик контрабандасига, одам савдосига ва коррупцияга қарши курашиш масалаларини муҳокама қилганлар.\nҚирғизистон ҳуқуқни муҳофаза қилиш органлари бир неча бор беларус ҳамкасбларига ватанида одил судлов олдида жавоб бериш учун собиқ президентни топшириш талаби билан мурожаат қилганлар. Бунга жавобан Беларус ўзининг фуқароларини бошқа мамлакатларга топширмайди, деб жавоб берганлар.\nҚирғизистонда Бакиев Курманбек сиртдан умрининг охиригача қамоқ муддатига ҳукм қилинган. 2016 йил 29 июлда Олий суд уни 30 йилга озодликдан маҳрум этган, чунки қонун бўйича жиноятни содир этиш вақтида 60 га тўлмаган фуқароларга нисбатан умрининг охиригача бериладиган қамоқ муддати белгиланмайди.


МОЗИЙДАН БУГУНГА "ДАСТХАТ"\nЖараён 19.02.2019 178\nШаҳрисабз - фестиваллар шаҳри\nЮртимизнинг ҳар манзили обод, ҳар гўшаси файзиёб. Йўллар ва йиллар бу манзиллар фусункорлигини янада оширади. Туризмни ривожлантириш давлат қўмитаси томонидан Шаҳрисабз шаҳрига уюштирилган "Info-Tour" давомида бунга яна бир бор амин бўлдик.\nФевраль - анъанавий тақдимотлар ойига айланади\nЗамонавий инфратузилма ва мозийдан "дастхат" шаҳардаги маҳобатли иморатлар бу заминнинг туризм салоҳияти кундан-кун юксалаётганидан дарак беради.\n- Вилоятимизда мингдан зиёд диққатга сазовор жойлар бор, - дейди Туризмни ривожлантириш давлат қўмитаси вилоят ҳудудий бошқармаси бошлиғи Отабек Олимжонов. - Шу боис юртдошларимиз ва хорижлик сайёҳларнинг воҳамизга қизиқиши ортиб бормоқда. Давлатимиз раҳбарининг Шаҳрисабзни фестиваллар шаҳрига айлантириш бўйича берган топшириғи ижроси доирасида талай ишлар қилинди. Фестиваль лойиҳалари тақдимоти тадбиркорлар ва ташаббускор ёшлар томонидан ўтказилди. Ҳудудда ноодатий уй меҳмонхоналари, дам олиш масканларини қуриш, уларда ўзбек моделини шакллантиришга эътибор қаратаяпмиз. Натижада Шаҳрисабз ёшларнинг иқтидор ва имкониятини синовдан ўтказиш майдонига айланмоқда. Эндиликда ҳар йили 1 февралдан 8 февралгача республикамизнинг туризм соҳаси вакиллари, тур операторлари Шаҳрисабзда йиғилиб, янги лойиҳалар устида фикр ва тажриба алмашишади.\nДарҳақиқат, халқимизнинг бунёдкорлик салоҳияти, фидокорона меҳнати билан Шаҳрисабз юртимизнинг энг обод масканларидан бирига, замонавий маданият ва туризм марказига айланган. Буни илк бор ўтказилган Халқаро мақом санъати анжуманида дунёнинг 73 давлатидан келган иштирокчи ва меҳмонлар ҳам эътироф этишганида, тўғриси, бироз ишонмагандик. Бугун эса ўзгаришларга юз тутган шаҳар қиёфасига ўзимиз ҳам мафтун бўлаяпмиз.\n- Яратилган инфратузилмадан самарали фойдаланиш, пировардида воҳага саёҳат уюштирувчилар сонини ошириш учун янги ташаббуслар илгари сурилмоқда, - дейди Туризмни ривожлантириш давлат қўмитаси мутахассиси Шерзод Султонов. - Шу мақсадда Шаҳрисабзда йил давомида турли маданий-кўнгилочар тадбирлар ва анжуманларни ўтказиш, кўҳна кентни "фестиваллар шаҳри"га айлантириш режалаштирилган. Шунингдек, сайёҳларнинг ҳудудда кўпроқ қолишини таъминлаш мақсадида қўшни туманларнинг йўл ва йўлбўйи инфратузилма объектлари янгиланмоқда. Натижада меҳмонларнинг ҳар бир туманда қолиши камида бир кунга узайтирилади. Чунончи, экологик туризмни ривожлантириш бўйича Яккабоғ туманидаги Амир Темур ғори ва динозавр излари, Вори қишлоғидаги қоя тошлари, Китоб туманидаги Жовуз қўриқхонаси, "Китоб кенглик станцияси", Ҳазрат Султон Ота зиёратгоҳи, Сарчашма, Кўл ва Сувтушар қишлоқлари ҳудудларига маҳаллий ва хорижий сайёҳлар кўпроқ жалб қилинади.\nСуҳбат асносида минг бир синоатни ўзида жо айлаган зиёратгоҳларга етиб келдик. Ҳисор ва Зарафшон тоғ тизмалари билан ўралган шаҳар XIV-XV асрларда Амир Темур ва унинг авлодлари томонидан бунёд этилган. Кўҳна ёдгорликлар ҳали-ҳануз ўз маҳобатию чиройини йўқотмаган. Коба карвонсаройи, мадрасаю мавзелар деворларидаги нақшлар ҳар қандай кишини ўзига маҳлиё этади. Дорус саодат, Дорут тиловат мажмуаси, Жаҳонгир мақбарасию Ҳазрати Имом масжиди мозий сирларидан сўзлаб турибди.\nШаҳрисабзда адашиб қолсангиз...\nНавбатдаги манзил меҳмонлар учун ташкил этилган ахборот маркази бўлди. Бошида дўппи, эгнида яктак, оппоқ соқоллари кўксини тўлдирган отахоннинг хандон кулгисию миллий либосдаги онахон портретида ўзбегимнинг танти, меҳмондўст инсонлари қиёфасини кўрдик. Жавонларга териб қўйилган ўзбек ва жаҳон адабиётининг нодир намуналари, тин олиш учун ҳозирланган оромкурсиларининг барчаси маҳаллий ва хорижлик меҳмонлар хизматида. Воҳанинг эътиборга молик жойлари ҳақида маълумот берувчи буклет ва тарқатма материалларни шунчаки эътиборсиз қолдиролмаймиз.\nҚалбларни сел қилган наво\nПрезидентимиз ташаббуси билан 2018 йилда ташкил этилган "Мақом музейи"да ижро этилган ашулалар оҳанги қалбимизни сел қилди. Бу ерда мақом санъати йўналишлари, тарихи, соҳир овози билан халқимиз қалбидан жой эгаллаган ҳофизлар ижоди билан танишдик.\nШу зайлда кеч кирганини ҳам сезмай қолибмиз. Тунги шаҳар таровати эса янада фусункор. Олган таассуротларимизни кундаликка ёзиб битмасимиздан "Шаҳрисабз - фестиваллар шаҳри" концепциясининг намойиши бошланди. Ҳар бир лойиҳа тақдимоти ғоя муаллифлари томонидан ўтказилди.\nЖумладан, йил давомида Оқсарой мажмуасида "Зафарли юриш" фольклор-этнографик ҳамда театрлаштирилган томошалари ўтказиб борилаётгани маълум қилинди. Амир Темур мероси ва кешлик алломалар тарихига бағишланган семинар тарихий илдизларимизни ўрганишга, сентябрь ойида ташкил этиладиган Халқаро мақом санъати анжумани эса миллий куй-қўшиқларимиз барҳаётлигини таъминлашга хизмат қилиши таъкидланди.\nЁш сайёҳлар оқими ошармиш. Хўш, қандай қилиб?\nШундан сўнг катта экранда намойиш этилган атласу адраснинг камалакранг жилоси, сўзанаю палак нақшлари кўзни қувнатди. Эндиликда бетакрор дизайн ва ўзига хос ёндашувнинг истеъдод ва нозик диддаги намойиши Халқаро миллий либослар фестивалида бўй кўрсатади. Фестиваль ўзи билан гўзалликлар олиб келувчи Наврўз байрами кунларида ўтказилади.\nАнор фестивали Варганза қишлоғи анорларини дунёга танитса, "Ҳисор тоғлари" номли экофестивал хорижликларни юртимизнинг бетакрор табиат манзаралари билан таништириш имконини беради. Ҳунармандларимизнинг ижод намуналари эса "Шаҳрисабз - ҳунармандлар маскани" фестивалини безайди. Апрель-июнь ойларида старт бериладиган "Shahrisabz Music Dance" мусиқа фестивали ва хорижий кинофильм кунлари, айниқса, ёш сайёҳларда катта қизиқиш уйғотиши тайин. Кураш мусобақалари ҳамда кўпкари миллий ўйинлари эса спортга ошно хорижлик меҳмонларни беэътибор қолдирмайди. Ўз навбатида, уларни оммалаштиришда қўл келади.\nХуллас, Шаҳрисабз бугун миллийлик ва замонавийлик чорраҳасига айланган. Янги ташаббуслар эса воҳанинг мавжуд туризм имкониятларидан унумли фойдаланиш, пировардида иқтисодий тараққий этишга хизмат қилади.\nСадоқат МАХСУМОВА, журналист


Amnesty International: Дунё бўйлаб қатллар сони ошиб бормоқда\n28 январ 2021, Тошкент вақти: 00:57\nПокистоннинг Равалпинди шаҳрида осилган Мумтоз Қадрийнинг қариндошлари ва тарафдорлари унинг жасади атрофида ўтирибди, 2016 йил 29 феврали (Қадрий 2011 йилда вилоят губернаторини ўлдирганлик учун осилганди).\nМаркази Лондонда жойлашган Amnesty International инсон ҳуқуқлари ташкилоти 2015 йил дунёдаги қатл этишлар сони сўнгги йигирма йил ичидаги энг юқори кўрсаткичга етганини билдирди. Бунинг асосий сабаби Эрон, Покистон ҳамда Саудия Арабистонида кейинги йилларда қатллар сонининг кескин ошганидир.\nТашкилот 6 апрель куни эълон қилган ҳисоботда ёзилишича, 2015 йил дунё бўйлаб 1634 нафар киши қатл этилган. Бу эса бир йил аввал қайд этилган кўрсаткичдан 50 фоизга кўпроқдир.\nТасдиқланган қатлларнинг 89 фоизи Эрон, Покистон ҳамда Саудия Арабистонида амалга оширилган.\nAmnesty Internationalнинг бош котиби Салил Шетти: “Эрон, Покистон ва Саудия Арабистони мисли кўрилмаган даражада қатл этишларни – кўп ҳолларда адолатсиз суд жараёнларига асосланган ҳолда – амалга оширди. Бу қирғин тўхтатилиши керак”, деди.\nШетти қатл этишларнинг сони ошиб бораётгани жуда хавотирли эканлигини қўшимча қилди. “Кейинги 25 йил давомида дунё бўйлаб бунчалик кўп одам ўлдирилмаган эди”, деди у.\nҚатллар сони аслида ҳисоботда кўрсатилгандан ҳам кўп эканлиги айтилмоқда. Amnesty International ҳисоботига ташкилот “дуёнинг етакчи қатл этувчиси” деб атайдиган Хитой киритилмаган, чунки мамлакатда қатл этишлар ҳақидаги маълумот давлат сири ҳисобланади.\nҲисоботда ёзилишича, Хитойда йилига минглаб одам қатл этилади. Аммо бу кўрсаткич камайиб бораётган бўлиши мумкин, сабаби 2007 йили Хитой Олий суди ўлим жазосидан фойдаланишни назорат қила бошлаган.\nAmnesty International қатллар сони кўпайиб бораётган бўлса-да, ўлим жазосини бекор қилиш бўйича ижобий ўзгаришлар кузатилганини билдирди. Amnesty International ўлим жазосига бутунлай қаршидир.\nТашкилотнинг ўлим жазоси бўйича мутахассиси Олуватосин Попула Озодлик билан суҳбатда 2015 йилда ўлим жазосини йўқ қилишга қаратилган курашда “айрим ҳолларда ортга силжиш кузатилган бўлса-да, рўй берган бошқа ўзгаришлар умид бағишлайди. Конго Республикаси, Фижи, Мадагаскар ҳамда Суринам барча жиноятлар учун ўлим жазосига ҳукм қилишни бекор қилди”, деди.\nЖорий йилда Мўғулистонда ҳам ўлим жазоси бекор қилинади. Ташкилотнинг билдиришича, тарихда биринчи марта ўлим жазосини бекор қилган мамлакатлар сони бекор қилмаган давлатлар сонидан ошиб кетди. Ҳозирги кунда 102 давлатда қатл этишлар бутунлай тўхтатилган.\n“Умуман олганда, дунёнинг 140 мамлакати қонун бўйича ёки амалда ўлим жазосига ҳукм қилмайди”, дейилади ҳисоботда.\nПопула ўлим жазоси “Америка ҳудудида ҳам тарихга айланаяпти. АҚШда қатл этишлар сонининг охирги 24 йил ичидаги энг паст кўрсаткичи қайд этилди”, деди.\nҲисоботда ёзилишича, 2015 йил Европада ёки Марказий Осиёда ҳеч ким қатл этилмаган. Бу ҳудудда Беларус ўлим жазосига ҳукм қилувчи ягона мамлакатдир. Лекин ўтган йилда Беларусда ҳам ҳеч ким қатл этилмади.


Электр қувватини куннинг айрим вақтларида қўллашга чегирмалар таклиф қилинади\n12:34 / 17.06.2015\n“Ўзбекэнерго” давлат акциядорлик компанияси электр энергиясини автоматик ҳисоблаш ва назорат қилиш тизимини жорий этишда давом этмоқда. “Экономическое обозрение” нашрида ёзилишича, айни кунларда янги авлод ҳисоблагичлар ишлаб чиқариш заводини қуриш бўйича тендерга якун ясалмоқда. Завод Навоий эркин индустриал иқтисодий зонасида жойлашади.\n“Тизимнинг асосий янгилиги тарифлар диверсификацияси бўлади. Маълумки, электр қуввати истеъмол қилиш даврининг икки чўққиси бор. Улар эрталабки ва кечки соат 6-9га тўғри келади. Ўша пайтдаги юкламанинг камайтириш учун айрим вақтларда электр энергиясини қўллашга чегирмалар таклиф қилинади. Яъни истеъмолчи агарда кир ювиш машинасидан эрталаб эмас, тунда фойдаланса, электр учун камроқ пул тўлайди. Тариф чегирмалари куннинг айрим вақтларида ишлайди”, – дейилади материалда.\n“Ҳозирликда республикада тизимнинг номукаммаллиги боис аҳолида 2 млрд кВт/соат ва ишлаб чиқариш корхоналарида 1 млрд кВт/соат электр қуввати ҳисобга олинмай қолиб кетмоқда”, – таъкидлайди нашр.\nЧора-тадбирлар дастурига биноан, тизим 2020 йилга қадар мамлакатнинг бутун ҳудудини қамраб олади. Тошкент шаҳрида жараён 2016 йилда якунланади.


Воизлик 126 — Dilkashradio.com\nАссалому алайкум ҳурматли радио тингловчи мухлисларимиз. Яна сиз азизлар билан радио қаршисида учрашиб турганимиздан бағоят миннатдормиз. Хонадонингизга тинчлик бўлсин! Бугун микрофон олдида мен Ғолиббек. Кечирим бериш йўлидаги қадамлардан бири бу келишмовчиликка ҳолисона баҳо беришдир. Бир оз вақт ўтиб, бирданига дастлабки ҳис-туйғуларингиз бироз оширилган эканини англайсиз.\nЭҳтимол, бу шунчаки англашилмовчилик бўлгандир. Қалб оғриқларингиз ва қўрқувларингиз вақт ўтиб, ўзингизга ҳам кулгули туюла бошлайди. Юмор ҳисси бу катта инъом. Бундай иньом ҳаммага ҳам берилмаган. Энг ёқимли одамлар бу – ҳамма нарсанинг ҳам яхши томонини кўра оладиганлардир. Улар ғазабининг портлаши тезда кулгуга айланади.\nҲамма нарсанинг ўз вақтида содир бўлган яхши. Албатта, кулгу ҳар қандай ҳолатда ҳам ўринли бўлавермайди. Мактабда ўқитувчилик қиладиган бир аёл жуда ҳафа. Машина ҳайдаш бўйича имтиҳондан ўтолмади. Ўқитувчи аёл ўша имтиҳон соатини онгида қайта-қайта жонлантирди. Унинг билими ва қобилиятини ноҳақ баҳолашганига ишончи комил эди. Хафа бўлишининг асосий сабаби, унинг ҳеч қачон имтиҳонлардан йиқилмаганида эди.\nШунинг учун ҳам у «Ҳар доим омад менга кулиб боқади», — деб ўйлашга ўрганиб қолган. Ҳаётидаги бу илк омадсизлик унга катта бахтсизликдай туюлди. Ташқи томондан яққол кўриниб турган: «Мен ҳеч қачон ютқазмаслигим керак», — деган қоидаси унинг азобланишига сабаб бўлди. Бундай шароитда хайаътни айблагандан кўра, имтиҳонни қайта топшириш у учун осонроқ бўларди.\n«Нега биродаринг кўзидаги чўпни кўрасан-у, ўз кўзингдаги ходани сезмайсан?»- деб айтган эди Раббимиз Исо Масиҳ. У ҳаммага яхши маълум бўлган инсон заифлигига ишора қилганди. Биз ўзимизнинг камчилигимиз бўлган нарсани бошқаларда кўришга ва уларни танқид қилишга мойилроқмиз. Яна бир муаммо бор. Ўтмишдаги кечирилмаган хафачиликлар бизнинг бугунги ҳис-туйғуларимизга таъсир қилади.\nКелинг, азизлар, яна бир ҳаётий мисол билан тушунтиришга ҳаракат қилайлик. Ушбу мисолимиз чет мамлакатларнинг бирида содир бўлганди. Керол деган бир қиз ўзининг бўлажак турмуш ўртоғини ота-онаси билан таништириш учун уйига олиб келди. «Иккинчи марта бу йигитни менинг уйимга олиб келма, — деди отаси. – Сабаби ишчиларни ишдан бўшатаётган пайтида у иштирокчиларни сотган»- эди.\nКеролнинг отаси кўп йиллардан буён ўша воқеадан кўнгли қолгани ва хафачилиги ҳақида эсламаган эди. Ўшанда узоқ давом этган бўшатишлар оқибатида у ишидан маҳрум бўлган эди. Керол отасини бошлиқларни кечириб юборган деб ўйларди. Шу тахлитда ғазаб ҳисси ўзи ҳақида шаҳсий фикрлашида ёки эски аламларда томир отган бўлиши мумкин. Бошқаларни ноҳақ айбламаслик учун ўзимизни тушунишни ва бошқалар ҳақида ҳолислик билан гапиришни ўрганишимиз лозим. Азиз радио тингловчилар, бошқаларни ҳукм қилмайлик, ҳукм қилиш сиз билан бизнинг ишимиз эмас. Барчасини Худованднинг қўлларига топширайлик. Омин.


Каттақўрғонда китобхон ва заковатли ҳарбий хизматчилар аниқланди - zarnews.uz\nКаттақўрғон гарнизонидаги артиллериячилар ҳарбий қисмида китобхонлик куни доирасида зукко ва билимдонларни аниқлаш мусобақаси ўтказилди. Унда иштирокчилардан Мудофаа вазирлиги томонидан тавсия этилган 35 нафар адибнинг асарлари асосидаги саволлар бўйича кроссворд шаклида тузилган жадвални тўғри жавоблар билан тўлдириш белгиланди. Шу тариқа ҳарбий хизматчиларнинг китобхонлиги ва бадиий асарлар мутолаасига қанчалик қизиқишлари аниқланди.\nМусобақада 3 та жамоа – ҳарбий хизматчи аёллардан иборат “Тўмарис” ҳамда эр-йигитлардан таркиб топган “Улуғбек” ва “Темур ворислари” жамоалари ўзаро билимдонлик, хотира мустаҳкамлиги, тезкорлик ва зукколик бўйича беллашди.\nҚизғин кечган баҳслар якунида рақибларига ҳеч қандай имконият қолдирмаган ҳарбий либосдаги маликаларнинг “Тўмарис” жамоаси ғолиб, деб топилди.


00:00 / 08.03.2007 | eski savollar | 1377\nАссаламу алайкумҲазрат хабарингиз бор, ҳозирги кунда, куффар юрт вакиллари муслимлар устидан очиқчасига майнавозчиликлару, ҳақоратлар билан ғайридин вакиллари Ислом устидан кулиб келишмоқда. Буни устига, етмагандек, мазҳабимиздан чиққан яқиндагина шакилланиб Ислом илмидан ҳали етарли илмларини йиға олмасдан турли хил ихтилофларгача бораётган айрим биродарларимиз, худди ғайридин билан муомала қилаётгандек, ёки бошқа бир ҳақоратомуз сўзлар билан мазҳабларга тош отишлар давомий бўлиб келмоқда. Бундай кўргўликлар турли исломий сайтлар айниқса ҳозирги кунда радикаллашиб авж олиб бормоқда. Буни давоси нима? Ёхуд бир-биримизни туҳмат тошлари билан сийлаб, баъзи биродарларга билмаган ҳолда, Ваҳҳабитсан дейишлик, ёки у тараф ҳам бўш келмай, ўртада ихтилоф авж олиб, тасаввуф вакилларига тош отишлар, бу ҳам етмагандай янги бир динимизда ихтилоф ҳолатни келиб чиқариш ҳоллари кузатилмоқда, бу ҳам жуда ачинарли ҳол.Ҳазрат! Савол шуки, муслим биродарларни шундай бемаъни гап сўзлар билан яъни ваҳҳабит, сенлар адашгансанлар, сенларни йўлинг бошқаю бизни йўлимиз ҳақ дейишимиз, икки муслимга ярашадиган ҳолми? Ёки биродарларимизга бунчалик фирқачилик йўлларига чуқур кириб кетишимиз, не ҳол? Ҳурматли Шайх Муаҳаммад Содиқ Муҳаммад Юсуф ҳазратлари!Ҳозирги ихтилоф қилаётган, мазҳабдан олиб мазҳабга солаётган айрим биродарларни агар ноаниқ ҳаракатларини билиб қолсаку уларни дарров Ваҳҳабит деб аташимиз, ҳақиқатга қанчалик тўғри? Бундай дейиш ҳозирги даврдаги Ислом олами уламолари нима деб жавоб қиладилар? яна илтимосимиз шу эдики, Ҳадис ёхуд Қуръондан шу саволга доир оятни шарҳини ҳам берсангиз.Саволим ноўрин бўлса узр деб қолувчи Туркистаний.\nИХТИЛОФЛАР ҲАҚИДА БАЪЗИ ОЯТЛАРЭнди хилоф ҳақида Қуръони Каримда келган баъзи оятлар билан танишиб чиқайлик:Биринчи оят: Аллоҳ таоло «Оли Имрон» сурасида: «Ва барчангиз Аллоҳнинг арқонини маҳкам тутинг ва тафриқага тушманг. Ва Аллоҳнинг сизга берган неъматини эсланг. Бир вақтлар душман эдингиз, бас, қалбларингизни улфат қилди. Унинг неъмати ила биродар бўлдингиз. Оловли жар ёқасида эдингиз, ундан сизни қутқарди. Шундай қилиб, Аллоҳ сизга Ўз оятларини баён қилади. Шоядки, ҳидоят топсангиз», дейди (103-оят).Ушбу ояти каримадаги «Аллоҳнинг арқони»дан мурод Қуръони Карим, Ислом динидир. Оловли жарга қулаш хавфидаги инсон арқонни маҳкам ушласа, қутулиб қолганидек, дўзах тубига қуламасликнинг бирдан-бир чораси Қуръони Каримни маҳкам ушлаш Исломни маҳкам ушлашдир. Тафриқага тушмасликдир.Ушбу ояти карима мусулмон оламини бирлаштириш шиоридир. Ҳар қандай бирлашиш эса, тафриқани йўқотиш билан вужудга келади. Шунинг учун ҳам ояти каримада бирлашишга амрдан кейин бевосита «ва тафриқага тушманг», деган наҳий келмоқда. Олдин бирлашишга чақириб туриб, кейин тафриқага тушишдан қайтарилмоқда. Шундан ҳам бу иш қанчалик муҳим эканини билиб олса бўлади.Муфассирларимиз ушбу ояти кариманинг нозил бў-лиши сабаби ҳақида қуйидаги ривоятни келтирадилар:«Яҳудийлардан Шос ибн Қайс исмли одам Авс ва Хазраж қабилаларига мансуб араблар мажлис қуриб, гаплашиб ўтирган жойларидан ўтаётиб экан. Жоҳилият вақтида бир-бирига адовати кучли бўлган бу кишиларнинг улфат бўлиб ўтиришлари унинг ғашига тегибди ва: «Булар бирлашсалар, биз улар билан бирга яшай олмаймиз», деб ўйлаб, бир яҳудий болани чақириб: «Арабларнинг ичига бориб ўтиргин-да, уларга «Буос» номли кунни эслат ва у ҳақидаги шеърларни ўқиб бер», деб буюрибди. («Буос» кунида Авс ва Хазраж қабилалари қаттиқ уришиб, унда Авс ғолиб чиққан экан.) Ҳалиги яҳудий бола Шоснинг айтганини қилибди. Шунда ўтирганлар тортишиб, ихтилофга тушиб, уришиб кетишибди. «Қурол!!! Қурол!!!» деб бақиришибди. Бу можаро ҳақидаги хабар Пайғамбар соллаллоҳу алайҳи васалламга етиб борганда, У зот ҳузурларидаги муҳожир ва ансорийларни олиб, уларнинг олдиларига борадилар ва: «Мен ичингизда туриб, Аллоҳ сизларни Ислом билан икром қилиб, жоҳилият ишини кесгандан кейин ҳам, орангизга улфатликни солгандан кейин ҳам жоҳилият даъвосини қиласизларми?!» дейдилар. Одамлар душманнинг гапига учиб, шайтоннинг гапига кирганларини англаб етадилар. Қуролни ташлаб, йиғ-лаб, қучоқлаша кетадилар ва Расулуллоҳ соллаллоҳу алай-ҳи васаллам билан бирга қайтадилар. Шунда юқорида зикр қилинган ояти карима нозил бўлади.Демак, оятдаги хитоб аслида барча мусулмонларга қа-ратилган бўлса ҳам, нозил бўлаётган пайтда мадиналик Авс ва Хазраж қабилаларига қаратилган эди. Келинг, энди оятнинг давомини ўрганайлик. Унда Аллоҳ таоло: «Ва Аллоҳнинг сизга берган неъматини эсланг. Бир вақтлар душман эдингиз, бас, қалбларингизни улфат қилди», демоқда.Шундай, Ислом Аллоҳ таоло томонидан бандаларга берилган улуғ неъматдир. Шу илоҳий неъмат туфайли душманлар улфатга айланадилар. Бир-бирларига қарши нафратга тўлган қалбларни фақат Исломгина улфат қила олади. Фақат Аллоҳ таолонинг ипи бўлмиш Исломни маҳкам тутибгина ҳамма биродар бўла олади.«Унинг неъмати ила биродар бўлдингиз».Аллоҳ таолонинг Ислом неъмати бўлмаганида кишилар бир-бирлари билан холис биродар бўлишлари мумкин эмасди.«Оловли жар ёқасида эдингиз, ундан сизни қутқарди. Шундай қилиб, Аллоҳ сизга Ўз оятларини баён қилади. Шоядки, ҳидоят топсангиз».Яъни, Исломга киришингиздан олдин ихтилофда, уруш-жанжал ичида, жоҳилият ҳукми остида, умуман, барча соҳада нотўғри йўлда, яъни, оловли жар ёқасида эдингиз. Шундай кетаверсангиз, ҳалокатга учрашингиз турган гап эди. Аллоҳ таоло сизни Ўзининг улуғ неъмати бўлмиш Исломга бошлаб, мазкур оловли жарга қулашдан сақлаб қолди.Чиндан Ислом ихтилоф қилаётганларни бирлаштириш, уришаётганларни яраштириш, душманларни дўст қилиш учун хизмат қиладиган илоҳий бир дастурдир. Илоҳий нарса бекаму кўст бўлиши ҳаммага маълум. Исломга ўзини мансуб деб даъво қилаётганлар ихтилоф қилсалар, уришсалар, бир-бирларига душманлик қилсалар, айб уларнинг ўзида бўлади.Иккинчи оят: Аллоҳ таоло «Анфол» сурасида мўмин-мусулмон-ларга хитоб қилиб:«Аллоҳга ва Унинг Расулига итоат қилинг. Ўзаро низо қилманг, у ҳолда тушкунликка учрайсиз ва куч-қувватингиз кетади. Ва сабр қилинг. Албатта, Аллоҳ сабр қилувчилар биландир», деган (46-оят).Мусулмонлар Аллоҳ таолога ва Униг Расули Муҳаммад соллаллоҳу алайҳи васалламга қанчалик итоатда бўлсалар, муваффақиятлари ҳам шунчалик кўп бўлаверади. Жумладан, мусулмонлар ўзаро низо ва ихтилоф қилмасликда ҳам Аллоҳ таолога ва Унинг Расулига итоатда бўлишлари ҳам кўпгина муваффақиятларнинг омилларидандир. Аллоҳ таолога ва Унинг Расулига итоат қилмай, ўзаро низо ва ихтилоф қилишнинг оқибати нима бўлиши оятнинг давомида баён қилиб берилмоқда: «Ўзаро низо қилманг, у ҳолда тушкунликка учрайсиз ва куч-қувватингиз кетади».Аллоҳ таоло рост айтади. Ислом тарихида мусулмонлар қачон мағлубиятга учраган бўлсалар, фақатгина ўзаро ихтилоф ва ички низолар туфайлигина учраганлар. Шу муносабат ила асримизнинг машҳур уламоларидан бирлари, Ғазолий раҳматуллоҳи алайҳнинг Жазоирнинг Ситиф шаҳрида бўлиб ўтган илмий анжуманда айтган гапларини эслаш билан кифояланмоқчиман. Ўшанда у киши жумладан шундай деган эдилар: «Аллоҳ таоло менга Ислом тарихини яхшилаб ўрганиш имконини берди. Бугун мен Ислом тарихини етар-лича ўргандим, дея оламан. Аллоҳга қасамки, мусулмонлар Уҳуд кунидан бошлаб ҳозирги соатгача ташқи душмандан енгилганлари йўқ. Мусулмонлар қанча мағлубиятга учраган бўлсалар, фақатгина ўзаро ихтилофлари ва ички низолари туфайлигина мағлубиятга учраганлар».Ояти Кариманинг охирида Аллоҳ Таоло:«Ва сабр қилинг. Албатта, Аллоҳ сабр қилувчилар биландир», демоқда.Демак, орада ихтилоф чиқмаслиги учун сабр керак. Сабрсизлик эса, мусулмонлар орасида турли ихтилофлар, уруш-жанжаллар келиб чиқишига сабаб бўлади. Аллоҳ Таоло сабр қилувчилар билан бўлади. Уларни турли ёмон-ликлардан асрайди. Сабр қилмай, чидамсиз бўлганлар эса, ихтилоф гирдобига дучор бўладилар.Учинчи оят: Аллоҳ таоло «Рум» сурасида мўмин-мусулмонларга қуйидаги хитобни қилади:«...Ва мушриклардан бўлманг. Динларида тафри-қага тушган, гуруҳ-гуруҳ бўлиб олиб, ҳар бир ҳизб ўз олдидаги нарсадан шод бўлганлардан бўлманг» (31-32-оятлар).Демак, динда тафриқага тушиш мушрикларнинг иши бўлиб танилган экан. Гуруҳ-гуруҳ бўлиб олиб, ихтилоф чиқариш, талашиб-тортишиш ҳам мушрикларнинг иши экан. Ҳар бир ҳизб ўз олдидаги нарсадан шод бўлиб, бош-қаларни паст санаши ҳам мушрикларнинг иши экан.Демак, ҳар бир ихтилоф қўзғовчи ва низо чиқарувчи мушрикларга оид иш қилаётган бўлар экан.Тўртинчи оят: Аллоҳ таоло «Анъом» сурасида Пайғамбаримиз соллаллоҳу алайҳи васалламга хитоб қилиб:«Динларини тафриқа қилиб, ўзлари гуруҳбозлик қилганлар билан ҳеч бир алоқанг йўқ. Албатта, уларнинг иши Аллоҳнинг Ўзига ҳавола. Сўнгра қилган ишларининг хабарини берур», деган (109-оят).Ушбу ояти каримада Аллоҳ таоло тафриқа ва гуруҳбозликка олиб борадиган низо ҳамда ихтилофларни Пайғамбаримиз соллаллоҳу алайҳи васалламнинг йўлларидан бошқа, ул ҳидоят йўлига тескари йўл ҳисобламоқда. Аллоҳ таоло бу оятда тафриқа ва гуруҳбозлик Пайғамбаримизнинг умматларига муносиб эмаслигини қаттиқ таъкидламоқда.Бешинчи оят: Аллоҳ таоло «Оли Имрон» сурасида ҳалокатга дучор бўлган аҳли китобларни бизга ўрнак қилиб:«...Китоб берилганлар фақат уларга илм келгандан сўнг ўзаро ҳасад қилишибгина ихтилоф қилишди», дейди (19-оят).Демак, ихтилофнинг асосий сабаби ўзаро ҳасад қилиш экан. Нима, ҳасад ҳалокатга дучор бўлган ғайридинлардан бизга ҳам мерос бўлиб қолганми?!Олтинчи оят: Аллоҳ таоло «Оли Имрон» сурасида сиз билан биз мусулмонларга хитоб қилиб:«Ўзларига очиқ баёнотлар келганидан кейин бў-линиб, тафриқага тушганларга ўхшаш бўлманглар! Ана ўшаларга улуғ азоб бордир», деган.Ҳа, кўзимизни очишимиз, ўзимизни ўнглашимиз керак. Ислом динимиз орқали ўзимизга очиқ баёнотлар келганидан кейин ҳам бўлиниб, тафриқага тушиб бир-бири-миз ила тортишиб, уруш-жанжал қилаверсак, улуғ азобга дучор бўлиб қолмайлик, тағин.


Илм-маърифат фаровон ҳаёт гаровидир\nМинг афсуслар бўлсинки, ҳозирги кунимизда ҳам илм-марифатни қўйиб, жаҳолат йўлини тутган кимсалар ҳам йўқ эмас. Маърифат дини бўлмиш Ислом динидан ғаразли мақсадлар йўлида фойдаланаётган кучлар илмсиз ёшларни йўлдан уриб, жаҳолат гирдобига тортаётгани сир эмас. Минглаб ёшлар турли оқимларнинг таъсирига тушиб, ана шундай жаҳолат қурбонига айлангани ҳам барчага маълум. Шунинг учун ёшларни илм олишга ундаш, китоб ўқишга тарғиб этиш бугунги куннинг долзарб масалаларидан бири бўлиб қолмоқда.\nМаълумки, жаҳолат ва жоҳилликнинг давоси – бир қанча бўлиб, улардан энг асосийси – китоб ўқишдир. Дарҳақиқат, китоб ўқиш қалб чигалликларини ёзади, кўнгилга ҳузур бағишлайди, жаҳолатга барҳам беради, турли-туман васвасаларни киши онгидан қувиб чиқаради. Китоб –ҳаётнинг қоронғу йўлларини ёритиб борувчи чироқдир! Кўп китоб ўқийдиган инсон ҳаётда улкан муваффақиятларга эришади. Дунёда ҳам, охиратда ҳам инсонга илмдан кўра кўпроқ фойда келтирадиган нарса йўқ! Шунингдек, жаҳолатдан кўра зарарлироқ нарса ҳам йўқ!\nМашҳур саҳоба ҳазрати Али каррамаллоҳу важҳаҳу: “Инсонларнинг энг қадри ози – илми озидир” деганлар.\nШафиқ Ал-Балхий айтадилар: Биз одатда масжиддан чиқиб, бир ерга тўпланиб, гаплашиб утирар эдик. Аммо, Абдуллоҳ Ибн Муборак биз билан масжиддан чиқсада, суҳбатимизга қўшилмай кетар эди. Биз ундан: “Нима учун намоз ўқиб бўлганимиздан сўнг биз билан бирга ўтирмайсиз?”, – деб сўрадик. У киши: “Саҳобалар ва тобеинлар билан бирга ўтиришга кетаман”, – дедилар. Бизҳайрон бўлдик, улар вафот этиб кетишган бўлса, қандай қилиб улар билан утиради? ҳайрон бўлиб “Саҳобалар қаерда экан?”, – деб, яна сўрадик. Шунда у зот: “Китоб ўқийман, шунда улар ҳақида, қилган ишлари ҳақида билиб оламан. Сизлар билан ўтириб нима қиламан? Сизлар бекорчиликдан одамларни ғийбатини қилиб ўтирасизлар”, – деб жавоб бердилар”.\nҲасан Ал-Луълуий айтадилар: “Қирқ йилдирки, турганимда ҳам, ухлаганимда ҳам кўксимдан китоб тушган эмас”.\nБуюк аждодимиз Амир Темур ҳам: “Китоб – барча бунёдкорлик, яратувчилик ва ақл-идрокнинг, илму-донишнинг асосидир. Ҳаётни ўргатувчи мураббийдир”, – деганлар.\nБуюк муҳаддис Имом Абу Довуд Ас-Сижистоний кийим тиктирганларида енгига китоб солиш учун кенг қилиб тиктирар эканлар. У киши кўп китоб ўқишни яхши кўрар эдилар. Қаерга бормасинлар, албатта ўзлари билан бирга китобларини олиб юрар, бўш вақт топилди дегунча енгларидан китобларини олиб ўқир эканлар.\nАбул Фараж Ибн Жавзий китоб мутолаасига бўлган муҳаббати ҳақида шундай ёзади: “Мен ўз ҳолим ҳақида айтадиган бўлсам, китоб мутолаасидан ҳеч тўймаганман. Агар ўзим ўқиб кўрмаган бирор китобни кўриб қолсам, гўё хазинанинг ичига тушгандек бўлиб қолардим. Агар мен: “йигирма минг мужаллад китоб ўқиб чиққанман” десам ҳам, муболаға қилган бўлмайман, лекин китоб ўқишда давом этяпман”.\nХулоса қилиб йтадиган бўлсак, аждодларимиз нима ютуқ ва улуғликка эришган бўлсалар илм-маърифат билан эришганлар. Шундай экан, ўзимиз ва фарзандларимизни ҳам китоб ўқишга ўргатайлик, бўш вақтларимизни китоб ўқиш, илм-маърифат ҳосил қилиш ва касб-ҳунар ўрганиш каби фойдали ишлар билан утказайлик. Унутмайликки, келажак авлодларнинг фаровон ҳаёт кечириши бугун олинаётган илм ва ҳунарга боғлиқдир!\nДругие материалы в этой категории: « Фиқҳий мазҳабларга тақлид қилиш зарурати\t“Ота-онанг, қариндош қаён кетди фикр қил – тўрт оёқли чўпин от бир кун сенга етаро” »


Обама Афғонистонга қўшимча 30 минг қўшин юборилишини эълон қилди\nАҚШ Президенти Барак Обама Афғонистонда Толибон ва Ал-Қайда жанггариларига қарши кураш учун қўшимча 30 минг қўшин юборилишини эълон қилди.\n- Бош қўмондон сифатида Афғонистонга қўшимча 30 минг қўшиннинг юборилиши бизнинг миллий манфаатимизда эканига ишончим комилдир. 18 ойдан кейин қўшинларимиз уйга қайта бошлайди. Қўшимча кучлар ташаббусни ўз қўлимизга олишимиз ва Афғонистон кучларига хавфсизлик масъулиятини топшириб, қўшинларимизни у ердан масъулиятли равишда олиб чиқа олишимиз учун лозимдир, -деди Обама.\nБу билан АҚШнинг Афғонистондаги ҳарбий контингенти 100 мингга етадиган бўлди.\nПрезидент Обама Нью Йорк штатининг Уэст Пойнт шаҳарчасидаги ҳарбий академияда қилган чиқишида эълон қилган янги стратегияга кўра, 30 минглик қўшин келаси йилнинг ёзигача Афғонистонга ташланиши кўзда тутилганини таъкидлади.\nАфғонистондаги уруш, деди у, бой берилгани йўқ, лекин у ердаги вазият ёмонлашиб бормоқда ва катта қийинчиликлар сақланиб қолмоқда.\nОбама Афғонистондаги урушга оид янги стратегияда 2011 йилнинг июл ойидан бошлаб, Афғонистондаги хавфсизликни таъминлаш масъулияти маҳаллий кучларга топширилиб, АҚШ қўшинлари олиб чиқила бошлаши режалаштирилганини ҳам маълум қилди.\nБироқ Оқ уй раҳбари қўшинларнинг олиб чиқлиши Афғонистондаги вазиятнинг қандай ривожланиши ва афғон кучларининг хавфсизликни таъминлай олиш қобилиятига боғлиқ бўлишини таъкидлаб, АҚШнинг Афғонистондаги миссияси тугаши муддатини эълон қилмади.


Расман: Ўзбекистон – Япония ўйинига ўзбекистонлик мухлислар киритилмайди. ОФК ЎФА ва Неъматовга жазо чораларини эълон қилди\nОсиё кубоги U-23 чоракфинали доирасидаги Ўзбекистон – Ироқ (2:2, пен – 3:2) учрашувида юз берган воқеалар бўйича ОФК қарори ва жазо-чораларини эълон қилди.\nОФК расмий сайти хабарига кўра, ОФК тартиб-интизом қўмитаси Ўзбекистон олимпия жамоаси иштирокидаги битта ўйин маҳаллий томошабинларсиз ўтказилиши ҳақида қарор қабул қилган. Унга кўра, Осиё кубоги U23 яримфинали доирасидаги Ўзбекистон – Япония баҳсига ўзбекистонлик томошабинлар киритилмайди. Япониялик 500 нафар мухлис эса стадионга кириши мумкин бўлади.\nШунингдек, Ўзбекистон – Ироқ учрашувида стадионда хавфсизлик етарлича таъминланмагани ва ОФК талаблари бажарилмагани сабабли ЎФА 50 минг АҚШ доллари миқдорида жаримага тортилади.\nАбдувоҳид Неъматов эса 3 ўйинга дисквалификация қилиниб, 500 доллар жарима тўлайди.\nЭслатиб ўтамиз, Осиё кубоги U23 яримфинали доирасидаги Ўзбекистон – Япония учрашуви, 15 июнь куни соат 21:00да «Бунёдкор» стадионида ўтказилади.\nАввалроқ, Ўзбекистон – Ироқ олимпия жамоалари ўртасидаги учрашувда саудия арабистонилик бош ҳакам мезбон жамоа дарвозабони Абдувоҳид Неъматовни майдондан четлатиб, VAR орқали пенальти белгилагач, стадиондаги томошабинлар томонидан майдон томон турли буюмлар улоқтирилиши, оқибатда ўйин бир неча дақиқага тўхтаб қолгани юзасидан ОФК Ўзбекистон футбол ассоциациясига танбеҳ бериб, тушунтириш хати сўрагани ҳақида хабар берган эдик.


#FootWeek: Шомуродов БААга қарши ўйнамайди, Афонин Абрамовдан таклиф кутяпти, «Андижон»да яна можаро\nСпорт 11:04 / 11.10.2020 14829\nБундан ташқари, дастурдан «Локомотив» яримҳимоячиси Вадим Афонин билан интервью ҳамда тез-тез тугатилиб, қайтадан ташкил этиб туриладиган «Андижон» клуби мавзусида юрист Зокиржон Холиқов билан суҳбат ҳам ўрин олган.\n«Андижон» можароси ФИФА даражасига кўтарилиши мумкин\n«Андижон» клуби бу йил ҳам тугатилиб, қайта ташкил этилди. Аммо бу амалиёт бу клуб учун янгилик эмас: кўплаб мавсумларда бир МЧЖ ёпилиб, ўрнига бошқа МЧЖ таъсис этилиши ва «Андижон» янги таъсисчи қўл остида чемпионатларда қатнашиши оддий ҳол.\nМаълум бўлишича, бу иш – клубнинг турли қарздорликларини йўқ қилиб юбориш учун қилинар экан. Банкрот деб эълон қилинган МЧЖ футболчилар ва мураббийлар олдидаги мажбуриятларини бажаришга қодир эмас. Юрист Зокиржон Холиқов ойлик маошларини ололмаётган мутахассис ҳуқуқларини ҳимоя қилаётгани ва «Андижон» можароси ФИФА даражасига кўтарилиши мумкинлиги ҳақида сўзлаб берди.\nВадим Афонин: «Мен ўзбекман!»\nМиллий жамоага бегона бўлмаган, клубдаги фаолиятининг катта қисмини Россияда ўтказиб, айни пайтда Тошкентнинг «Локомотив» клубида ўйнаётган яримҳимоячи Вадим Афонин билан интервью эса Россия ва Ўзбекистон лигалари ўртасидаги фарқ, «Локо»нинг сўнгги пайтлардаги муваффақиятсизликлари, Кападзенинг клуб мураббийлигига келиши, миллий жамоадан таклиф кутиши ва қалбан қаерга яқинроқ экани каби мавзуларда кечди.\n– Жамоага Темур Кападзе келганидан сўнг нима ўзгарди? Қандай кайфият ҳукмрон?\n– Менимча, кайфият барчада яхшиланди, чунки ғалабаларга эриша бошладик. Ўйинга муносабат, ўйинни олиб бориш, ўзаро тушуниш борасида яхшиланиш бор. Асосийси, ғоя бор.\n– Кападзегача нима бўлган эди?\n– Буткул ўзгариш борасида гапирмаган бўлардим. Мураббий жамоани керакли йўналишга бура олди, баъзи хатолар устида ишлади ва тузата олди. Пандемия ҳам бизга таъсир қилгани бор гап. Тайёргарлик кўнгилдагидек бўлмади. Йиғинлар ҳам бир маромда ўтмади. Сабаблар етарли. Баъзи ўринларда керагидан ортиқ, баъзиларида эса етарли бўлмагандир ҳаракатларимиз. Янги одам келса, барибир нимадир ўзгаради.\n– Ҳар хил жамоалар бор. Характерли жамоалар – мағлуб бўлса ҳам, ўйнайди, курашаётгани билиниб туради. «Локомотив» эса характерсиз, кайфиятсиз, руҳан синган жамоадек таассурот қолдирди.\n– Инкор этмайман, ташқаридан яхшироқ кўринади. Кападзегача ҳам ёмон ўйнамаётгандик, дея оламан. Ҳа, руҳий муаммолар бўлди.\n– Йил бошида ундай эмасди-ку?! 0:7, 0:4 натижалари... Бундай ҳолатда футболчилар нима ҳис қилишади? Аҳвол-руҳият қандай? Дейлик, Афонин бундай ўйинлардан кейинги нималарни ҳис қилади?\n– Ўзим учун жавоб бераман, барча учун нимадир дейишим қийин. Ҳа, йирик ҳисобдаги мағлубиятлар ёмон таъсир қилади. Лекин айтаманки, Вадим Афонин доим курашган, охиригача ўйнаган. Майдонни тезроқ тарк этиш, тезроқ ўйинни тугатиб олиш ва дам олиш ҳақида умуман ўйламайман. Нохушликлардан қочиш менга хос эмас.\n– Одатда легионерлар, масалан, сиз каби ёшлигида кетган футболчилар фаолиятини якунлаш учун кучсизроқ лигаларга кетишади ёки ватанларига қайтишади. Сиз Ўзбекистонга фаолиятингизнинг сўнгги босқичларини ўтказиш учун келдингизми?\n– Йўқ, мен ҳали кучга тўламан. Ҳали анча ўйнагим бор. Руҳан тайёр бўлиш керак бундай ўйнаш учун. Ҳаётимда шундай ҳолатлар бўлдики, қайтишим лозим бўлди. Футболга алоқадор ва футболдан ташқари сабаблар. Ҳали юқори даражада ўйнаш ниятим бор. Ҳолатим бунга тўғри келади. Гап ёшда эмас, руҳият ва жисмоний ҳолатда. Эртамизда бизни нималар кутаётганини билмаймиз.\n– Россиядан нима учун кетдингиз?\n– Легионерларга лимит қўйилган. Менга айтишдики, лимит тўлди, Россия паспортинг бўлганида, қолардинг.\n– Россия паспортини олиш ҳақида фикр бўлмаганми?\n– Мен Ўзбекистоннинг турли миллий жамоаларида ўйнаганман. Паспорт ўзгартиришдан маъно йўқ. Ватаним Ўзбекистон.\n– Миллий жамоа учун кўп ҳам ўйнамагансиз...\n– Лекин доим чақирувни кутганман, кутяпман ва кутаман!\n– Ҳозирги миллий жамоа ҳақида нима дея оласиз? Ахир сиз ўйнайдиган нуқтада рақобат жуда кучли.\n– Мени чақиришса, ақалли 5–10 дақиқа ўйнатишса ҳам хурсанд бўлардим. Айтганимдек, чақирувни доим кутаман. Ҳозир янги авлод ўйнаяпти. Ёш, иқтидорли, кучли футболчилар бор.\n«Шўртан»да ўйнаганимга 8 йил бўлди. Ўша давр футболчиларидан саноқлилари қолди. Футбол фалсафаси ўша-ўша, балки қаерлардадир сифат ўзгаргандир. Авваллари тажрибалироқ, кучлироқ футболчилар бўлгандек.\n– Ҳозир ўйнаш осонроқми?\n– Қийин савол. Ҳамма ерга мослашиш мумкин. Ҳа, Россия футболи билан таққослаганда фарқлар бор. Ўзбекистон чемпионати ўсяпти. Бу хурсанд қилади. Россия футболи билан фарқимиз яна бир жиҳатда – бу ерда бир клуб доминантлик қиляпти, у ерда эса 6-7 клубнинг имкониятлари яхши. Маблағ томондан, болалар футболи ва академияларга эътибор жиҳатидан ҳолат яхшироқ. Ўзбекистонда ҳам яхши.\nМен бу мавсумни ҳисобга олмаган бўлардим. Коронавирус кўп нарсани ўзгартириб юборди.\n– Легионер бўлиш нима дегани?\n– Ким бўлмасин, адаптацияга, мослашишига боғлиқ. Ахир ҳамма ҳар хил. Мен ёшлигимда кетганман ва ёшроқ футболчиларга маслаҳатим – курашиш, ўсишдан тўхташмасин. Бир сонияга ҳам бўшашишмасин.\nРоссияда рақобат жуда кучли. Бироз бўлса-да чалғидингми, тамом, ўрнингни йўқотдинг. Машғулотларда ҳам, ўйинда ҳам ўз имкониятингни максимум кўрсат. Футболдан ташқаридаги масалаларга чалғимаслик муҳим.\n– Фаолиятингизни якунлагач, ўзингизни қаерда кўрасиз?\n– Бу ҳақда ўйлашни истамайман. Ўйлаб ҳам кўрмаганман. Хаёлим ва ҳаётим футбол билан банд. Эртага қаерда, қайси соҳада бўлишимни билмайман. Бугун футболдаман. Шу асосийси.\n– Афонин майдондан ташқарида ким?\n– Жавоб бериш қийин. Оддий инсонман. Яхши ота. Келинг, ўзимга баҳо бермай.\n– Футболни ташлаб кетиш фикри бўлганми ҳеч қачон?\n– Бунақаси бўлмаган. Тун ортидан тонг отади. Ҳа, қийинчиликлар бўлган, лекин ҳеч қачон тарвузим қўлтиғимдан тушмаган, ташлаб кетиш ҳақида ўйламаганман ҳам. Қийинчиликлар кишини тоблайди, чиниқтиради, чидамли қилади.\nФутболда ҳам, ҳаётда ҳам яхши бўлишга, юқорироқ ўринларни эгаллашга, атрофдагиларга яхшилик қилишга интиламан. Футбол фаолиятимдан қисман кўнглим тўлади. Кимдадир мана шу йўқ, кимдадир бундан ортиғи бор. Мен максималистман.\nБундан юқорироқ марраларга эришишим ҳам мумкин эди. Бу ерга қайтганим ҳам яхши, ахир мен «Трактор» тарбияланувчисиман. Бу – мен катта бўлган жой, болалигим ва ёшлигим ўтган стадион. Мен ўзимни доим ўзбекистонлик деб ҳисоблаганман. Ўзбекман!\nШу ва бошқа хабарлар Бобур Акмаловнинг FootWeek муаллифлик лойиҳаси навбатдаги сонида. Томоша қилинг!


«Тошкент-Аэро» ИБК ходимлари ҳуқуқни муҳофаза қилувчи бошқа идоралар вакиллари билан ҳамкорликда тилла буюмларнинг ноқонуний олиб ўтилиши билан боғлиқ бир нечта қонунбузарлик ҳолатларига чек қўйишди.\nЖумладан, қўқонлик Г. хонимга тегишли сумка божхона кўригидан ўтказилганда, унда божхона баённомасида кўрсатилмаган ва божхона ходимининг оғзаки сўрови пайтида айтилмаган 75 грамм оғирликдаги тилла буюмлар яширилгани фош бўлди.\nЮк сумкасига тилладан ясалган 152 грамм оғирликдаги заргарлик буюмларини яшириб олган пойтахтлик Д. хонимга ҳам божхона назоратидан «эсон-омон» ўтиб олиш насиб этмади.\nНазорат-рентген аппарати лентасидан ўтаётган йўл сумкаларидан бирининг экрандаги шубҳали тасвири ўз тасдиғини топди. Божхоначилар томонидан самарқандлик З. хонимга тегишли мазкур багаж кўздан кечирилганда, унга умумий оғирлиги 198 граммни ташкил қилувчи тилла тақинчоқлар яширилгани аниқланди.\nБожхона кўриги давомида бухоролик Ш. хонимнинг қинғир қилмишларига ҳам нуқта қўйилди. Яширинча олиб ўтишга уринилган заргарлик буюмлари олиб қўйилганидан сўнг аёлга тегишли сумка нақд 531 граммга енгиллашди.\nМазкур божхона қоидабузарликларининг барчаси «Истанбул–Тошкент» рейси йўловчилари томонидан содир этилган бўлиб, ҳозирда ушбу ҳолатлар юзасидан божхона текширувлари ва суриштирув ҳаракатлари давом эттирилмоқда.\nЭслатиб ўтамиз, жисмоний шахслар томонидан Ўзбекистон Республикаси ҳудудига акциз солиғи солинмайдиган товарларни олиб киришнинг чекланган меъёрларига мувофиқ жисмоний шахсларга мамлакатимизга кираётганда акциз солиғини тўламасдан умумий оғирлиги 30 граммдан ошмайдиган, қимматбаҳо металлар ва қимматбаҳо тошлардан ясалган 5 та заргарлик буюмини олиб киришга рухсат берилади.\nБелгиланган меъёрдан ортиқча олиб кирилган тилла буюмлари учун эса ўрнатилган тартибда божхона тўловлари ундирилади.\nПрочитано: 4317 раз(а)


Жоржиядаги Сенат сайловларида демократлар ғалаба қозонмоқда – Газета.uz\nЖоржиядаги Сенат сайловларида демократлар ғалаба қозонмоқда\nАҚШнинг Жоржия штатида демократлар вакиллари Жон Оссофф ва Рафаэл Уорнок Сенатдаги ўринлар учун сайловда устун келишмоқда. Ушбу ғалаба демократлар партиясига вице-президент ҳисобига Сенатда назорат ўрнатиш имкониятини беради.\nLotinchada 7 январ 2021, 12:38 Жаҳон\nАҚШнинг Жоржия штатида демократлар Жон Оссофф ва Рафаэл Уорнок Сенатга сайловнинг иккинчи босқичида республикачилардан устун келишмоқда, деб хабар бермоқда The Washington Post. Якуний натижалар 8 январда эълон қилинади.\nУшбу ғалаба натижасида, Сенатда республикачи ва демократлар партиясидан 50 нафардан вакил бўлди. Эндиликда, АҚШ сенатида овоз бериш жараёнида овозлар тенг бўлинса (50/50), вице-президент овози ҳал қилувчи бўлади.\nАҚШнинг янги вице-президенти Камала Ҳаррис демократ эканлигини ҳисобга олиб, Сенат демократлар назоратига ўтганлигини тушуниш мумкин.\nБундан ташқари, ноябрь ойидаги сайловларда Конгресс вакиллар палатасида ҳам назорат демократлар қўлига ўтган эди.\nШундай қилиб, Конгрессдаги тўлиқ назорат ва президентлик лавозими демократлар қўлида тўпланди.\nБу ҳолат охирги маротаба 2009−2011 йилларда Барак Обама президентлиги даврида кузатилган эди.


Қиëсга ҳожат йўқ. Ҳозирча...\nОбаманинг ўз ҳаëти ëрқин мисоли бўлган "Ҳа¸биз бунга қодирмиз! " шиори нафақат миллионлаб америкаликлар¸ балки бутун дунëдаги ўзгариш ва ислоҳот тарафдорларининг¸ ўз кучи¸ халқ кучига нисбатан ишончини рағбатлантирмоқда.\nБарак Обамани АҚШ нинг 44-президенти сифатида қасамëдга келтириш маросими дунё оммавий ахборот воситалари диққат марказида қолмоқда. Аммо Ўзбекистон матбуоти бу борада ҳам сукут сақлаëтир.\nАввалроқ президент Каримовнинг Обамага йўллаган табриги ҳам Ўзбекистон матбуотида эълон қилинмаган эди.\nАйрим кузатувчилар фикрича, расмий Тошкентнинг бундай ҳатти-ҳаракати мамлакатда “обамамания”яъни обамапарастлик ëйилиши олдини олишга қаратилган.\nБарак Обама президентлик лавозимига киришишидан аввал дунё бўйлаб ўн миллионлар учун қаҳрамонга айланиб улгурди.\nОбаманинг харизматик чеҳраси ва юксак заковат уфуриб турган баёнотлари кўпчиликда келажакка ишонч туйғусини пайдо қилаётгани рост.\nАйни пайтда¸ қора танли Барак Обаманинг дунëдаги энг қудратли давлат раҳбарлигига сайланиши АҚШ демократиясининг ҳақиқий қудратини ҳам намоён этди.\n- Биз АҚШ да ҳар тўрт йилда ҳукуматнинг тинч йўл билан алмашишига эришдик. Бу демократия қудратининг ажойиб мисолидир¸ дейди Тошкентдаги АҚШ элхонасининг вакили Молли Стивенсон.\nОбамани қасамëдга келтириш тантаналари Ўзбекистон телевидениеси томонидан кўрсатилмади.Аммо бу ўзбекистонликларнинг бу тарихий ҳодисага қизиқишини сусайтира олмади.\nОзодлик суҳбатлашган тошкентлик нафақахўр уй бекаси¸ Ўзбекистон телеканалларидаги бу жимлик ўзини Вашингтондаги тантаналарни Россия телеканалларидан топиб кўришга мажбур қилганини айтади.\n- Мактабда ўқиб юрган вақтимизда бизга нуқул Америкадаги ишсизлик, у ерда қора танлиларни одам ўрнида кўрмасликлари ҳақида кўрсатишарди. Америка ҳақида бизда айнан шундай тасаввур бор эди.\nЛекин ҳозир менинг АҚШ ҳақидаги фикрларим 180 даражага ўзгарди. АҚШ халқи ўзи истаган одамини сайлаб қўяверар экан.\nПрезидент кетса¸ унинг кетидан бутун ҳукумат аъзолари истеъфога чиқарилар экан. Бу нарсаларини мен жуда ҳам тўғри деб ўйлайман¸ дейди тошкентлик уй бекаси.\nДунё жараёнларидан бохабар ўзбекистонлик маҳаллий журналистлар ҳам Обамани ҳурмат қилишларини яширмайдилар.\nЖурналист Нарзилло Охунжонов¸ айниқса¸ Обаманинг самимийлиги ва халқига яқинлиги уни ўзига ром қилаётганини айтади.\n- Умуман ундаги оптимистик руҳнинг кучлилигини кўриш мумкин¸ сезиш мумкин. Ўша оптимистик руҳнинг бўлиши самимийлик бўлишику. Қанақадир беғуборлик¸ қалби кенглик бордайда.\nКейин яна битта нарсани айтиш керак¸ Обаманинг жуда қисқа давр мобайнида сиëсий арбоб сифатида майдонга кела олганлигининг боиси унинг ҳақиқатан ҳаракатчанлиги¸ халқ билан¸ омма билан яқин бўла олганлиги¸ ўзининг позициясини¸ дастурини аниқ ва лўнда тушунтира олганида¸ деб биламан.\nУ халққа шу даражада яқин бўла олди. Унинг ҳар бир сўзида¸ ҳар бир ҳаракатида ишонч уфуриб турибди¸ дейди журналист Нарзилло Охунжонов.\nСобиқ газета муҳаррири¸ таниқли журналист Шароф Убайдуллаев АҚШ даги ҳокимият алмашинуви жараёни доимо дунё давлатларига демократия имкониятларини намойиш этиб келишини таъкидлайди.\n- Рақибларини ҳам ҳурмат билан¸ иззат билан буюк давлат даражасида кузатиб¸ эстафетани қабул қилиб олиш мумкин эканку.\nҲеч ким ҳеч кимнинг юзига қилич тортгани йўқ. Ҳаммаси мантиқ билан¸ кураш билан¸ сўз билан¸ қудрат билан давом этди. Энди бу сиëсий маданиятда. Ҳали бизга бунгача кўп қовун пишиғи бўлса керак¸ дейди Шароф Убайдуллаев.\nВашингтондаги байрам тантаналарини кўриш имкониятини топган ўзбекистонликлар ўзлари учун АҚШ демократияси борасида қанчалик хулоса ясаган бўлсалар, Ўзбекистондаги вазиятни ҳам шунчалик яхшироқ англай бошлаганликларини айтишди.\nАҚШ даги сиёсий жараёнлар аҳамиятини пасайтиришга ҳаракат қилаётган Ўзбекистон ҳукумати Обаманинг сайланишидан бошланган барча жараёнлар Ўзбекистондаги вазиятга зид эканини исботламоқда, дейди Москвадаги экстремал журналистика марказининг раҳбари Олег Панфилов.\n- Худди шўро раҳбарлари сингари Ислом Каримов одамларнинг ўз мамлакатидаги вазиятни ташқи дунë билан таққослашга сабаб топишлари мумкинлигидан қўрқади, дейди москвалик таҳлилчи.


«Туристларни «ўзимизники» қилиб олишимиз керак» » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » «Туристларни «ўзимизники» қилиб олишимиз керак»\n«Туристларни «ўзимизники» қилиб олишимиз керак»\nХоразм вилояти ҳокими Фарҳод Эрманов ҳудуддаги ижтимоий-иқтисодий масалалар, аҳоли билан тадбиркорларни ташвишга солаётган ва ечимини кутаётган долзарб муаммолар бўйича Kun.uz таҳририятига эксклюзив интервью берди.\nВилоят раҳбари суҳбат давомида Хоразмда туризмни ривожлантириш истиқболлари ҳақида ҳам гапирди.\n«Хоразм вилояти иқтисодиётининг муҳим соҳаларидан бири туризм ҳисобланади. Шу туфайли, туристлар сонининг ошиши, хориж давлатларида туристик операторларимизни кўпайтириш масаласи долзарб бўлиб турибди.\nҲозирги кунда Хоразмга келаётган туристлар сонини кўпайтириш ва «ўзимизнинг туристлар»га эга бўлиш муҳим аҳамият касб этмоқда. «Ўзимизнинг турист» деганда нимани тушунамиз? Бу ўзимиз томондан берилган йўлланмалар орқали Ўзбекистонга келадиган туристлардир.Бунинг натижасида барча пул оқимлари Ўзбекистонга, вилоятимизга йўналтирилган бўлади.\nҲозирча бундай сайёҳларнинг сони кўп эмас – бу йил 36 мингга етди. Умумий ҳисобда эса 2019 йилнинг 5 ойида чет эллик туристлар сони 100 мингдан ошиб кетди. Таққослайдиган бўлсак, 2018 йилда уларнинг умумий миқдори 130 мингдан ортиқ эди, демак бу йили деярли икки баробар кўпайди. Ана ўша туристларни ўзимизники қилиб олишимиз керак. Бунинг учун хориж давлатларида ўзимизнинг тур-агентликларни очишимиз ва тур-операторлар фаолиятини йўлга қўйишимиз лозим. Бу борада имкониятга, салоҳиятга эга тадбиркорлар билан ҳамкорлик қилишимиз керак.\nТуризмни ривожлантиришда туристлар учун инфратузилма объектларини ташкил қилишимиз, меҳмонхона комплексларини қуришимиз керак. Йил бошидан бери вилоятимизда 6та меҳмонхонани ишга туширдик, яна 2таси иш бошлаш арафасида турибди.\nЙилнинг қайси фаслида келишидан қатъий назар, барча сайёҳлар меҳмонхоналар билан тўлиқ таъминланиши, улар учун кўнгилочар тадбирлар ўтказилиши, дам олиш масканлари ташкил қилиниши керак. Бу борада араб инвесторлари билан жуда катта лойиҳани амалга оширишни режалаштиряпмиз. Хива шаҳри яқинидаги Ғовук кўли атрофида туризм зонасини ташкил қиламиз. У ерда учта замонавий меҳмонхона мажмуалари, маданий-соғломлаштириш, савдо-кўнгилочар ва туризм аҳамиятига эга бўлган бошқа объектлар қурилади. Яқин орада инвесторлар вилоятимизга келади. Бу лойиҳа бўйича улар билан музокара ўтказамиз», - деди Фарҳод Эрманов.


ЎзА - 2 май куни кутилаётган об-ҳаво маълумоти\n01.05.2018 12:47 Чоп этиш версияси\nРеспублика Гидрометеорология марказининг хабар беришича, 2 май куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 10-12, кундузи 25-27 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 8-13, кундузи 23-28 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 12-17, кундузи 23-28 даража илиқ, айрим жойларда 30 даражагача иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 10-15, кундузи 20-25 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2-7, кундузи 13-18 даража илиқ бўлади.


Ҳудудларга инвестицияларни жалб қилиш маҳаллий органларнинг бу борадаги ваколатини кенгайтиришни тақозо этади, деб ҳисоблайди Сенат раисининг биринчи ўринбосари Содиқ Сафоев.\nСиёсатчи мазкур таклифни Сенатнинг 21-ялпи мажлисидаги маърузасида илгари сурди, деб хабар бермоқда Kun.uz мухбири.\n«Халқаро тажриба шуни кўрсатадики, ҳудудларга инвестиция оқимини оширишнинг энг самарали усулларидан бири – ҳокимиятларга ижтимоий-иқтисодий аҳамияти юқори бўлган, шу ҳудуд учун керак бўлган инвестициявий лойиҳаларни ҳаммолиялаштириш («софинансирование») ҳуқуқини бериш керак. Бундан қўрқиш керакмас.\nҚозоғистонда бор бу. Жанубий Кореяда, Хитойда ҳам бор. Бизда ҳам жорий этиш, менимча, фойдадан холи бўлмайди.\nСолиқ тизимида амалга оширилган ислоҳотлар натижасида бугунги кунда катта миқдордаги маблағлар вилоятларда қолмоқда. Янглишмасам, шу йилнинг ярми бўйича ҳам 1,5 маротаба кўпроқ – 2,5 триллион сўм ҳудудларда қоляпти. Бу – катта маблағ.\nУлардан тизимли фойдаланган ҳолда вилоятларимиз инвесторларни жалб қилиш учун ҳудудий ривожланиш фондини таъсис этсак, биргаликда улар молиялаштирса, шунда инвестор келади. Шунда инвестор ишонади.\nБу – халқаро тажриба. Ҳар бир лойиҳанинг учдан бир қисми инвесторнинг ўз маблағлари, учдан бир қисми биргаликда ишлайдиган ҳамкори ва учдан бир қисми банкдан олинадиган кредитлар. Бу амалиётдан бизда ҳам фойдаланиш керак.\nВазирлар Маҳкамаси бу масалани ўрганиб чиқиб, халқаро тажрибани ўрганган ҳолда ҳокимларга – кенгашлар билан биргаликда – шундай ҳуқуқни берса, менимча, ҳаммамиз учун тўғри бўлади. Бу – марказсизлаштиришнинг йўналишларидан бири», – деди Сафоев.


CИРДАРЁ – “Танқид ортидан боғча ишга тушди, лекин у талабга умуман жавоб бермайди”\nМИРЗАОБОД. “Сирдарё вилояти Мирзаобод туманидан ёзмоқдамиз. “Сиздан Телеграм”да 4-МТМ ҳолати ҳақида мактуб чиққан эди. Ушбу танқид ортидан боғча ишга тушди, лекин у талабга умуман жавоб бермайди. Масалан, ичкаридан сув чиқмайди, болалар на ювиниш хонасидан, на унитаздан фойдаланади. Ташқи майдончалар йўқ. Нураб кетган девори қулаб кетиши аниқ...”


Қорақалпоғистонда кредит тўлаш муддати узайтириладими? — Kar24.uz\nҚорақалпоғистонда кредит тўлаш муддати узайтириладими?\nЮртимизда коронавирус инфекциясининг тарқалишининг олдини олиш муносабати билан жорий қилинган карантин даврида Марказий банк томонидан жисмоний шахслар ва якка тартибдаги тадбиркорлар учун 2020 йил 1 октябрига қадар кредит тўловларини қайтаришда имтиёзли давр бериш ва мос равишда якуний тўловлар муддатларини узайтириш топширилган эди. Шунингдек, муддати ўтган қарздорликлар кечиктирилишида жарима санкцияларини қўлламаслик ҳамда ундирувни кредит таъминотига қаратмаслик тавсия этилди. Kar24.uz сайтига фуқаролардан келиб тушаётган мурожаатлар ва саволлар юзасидан мухбиримиз Марказий банк Қорақалпоғистон Республикаси бош бошқармаси бош мутахассиси Зарипбай Ўтепов билан боғланди.\n«Банк соҳаси мустақил бўғин. Марказий банк бошқа банкларга кредитни музлат деб буйруқ беришга ҳаққи йўқ. Ҳар бир банк кредитни тўлаш масаласини ўзлари мустақил ҳал этади. Агар фуқаро «Ипотека» кредитини тўлай олмаса, банкка тегишли тартибда мурожаат этиши керак. Банк мурожаатни ўрганиб чиқиб, тегишли қарор қабул қилади. Бу бошқа кредитларга ҳам тегишли, фақат айрим белгиланган кредитлар бундан мустасно», дейди мутахассис.\nМаълумот учун, коронавирус инфекцияси тарқалиши оқибатида қарздорларнинг кредит тўловлари билан боғлиқ рискларни юмшатиш мақсадида Марказий банк томонидан барча кредит ташкилотларига қуйидагилар тавсия этилган эди.\nPrevious Берунийда эр-хотин жанжали жиноят билан якунланди, келишув билан эмас\nNext Расмий жавоб: “Масъул ходимнинг карантин вақтидаги ёлғон ваҳимаси”


«Битта рол билан ўзига ҳайкал қўя олди»: ўзбек санъаткорлари «Сотти» ҳақида - 26 Августа 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nЧетверг, 29.10.2020, 23:44\nГлавная » 2020 » Август » 26 » «Битта рол билан ўзига ҳайкал қўя олди»: ўзбек санъаткорлари «Сотти» ҳақида\nБир ой давомида дард билан олишган Ўзбекистон халқининг севимли актрисаси 25 август куни оламдан ўтди. Дилбар Икромова «Келинлар қўзғолони» фильмидаги Сотти образидан сўнг миллий қаҳрамонга айланган эди.\nЎзбекистон халқ артисти Эркин Комилов Дилбар Икромова ҳақида хотирлар экан, «Устоз Шукур Бурхонов сингари жуда катта юрак соҳибаси эди. Юракни ишлатмасдан, кинода ҳам, театрда ҳам ўйнамас эди. Аммо ҳаётда кўп ҳолатда ғамгин юрарди», дейди.\nАктриса халқ артисти унвонини олгани билан доим ғамгин юрган. «Ҳол сўрасам, «Қўяверинг Эркин ака, ташвишим кўп», деб қўя қоларди. Дилбар Икромова театримизда, умуман санъат даргоҳида беқиёс бетакрор санъаткор эди, буни ҳеч ким инкор этолмайди. Ундаги юрак бошқа актрисаларда йўқ. Дилбар Икромовани ўзига яраша жуда катта маҳобатли санъати бор эди. У билан эллик йилдан бери бир саҳнадамиз. Афсус, ҳеч ким кутмаган ўлим Дилбарни рихлатга олиб кетди. Уни мана шу қисқа вақт ичида театр ва кинода бетакрор образлар яратиб, халқ тили ва дилидан жой ола билган актрисалардан бири бўлди. Ҳаётни қаранг… айланиб кетай Дилбарим…» (оғир хўрсинадилар).\nЎзбекистонда хизмат кўрсатган артист Шодия Тўхтаева Дилбар Икромова билан охирги маробата қиш фаслида, «Сизсиз ўтмас кунларим» номли сериал съёмкасида учрашганини хотирлади.\n«Охирги пайтларда жуда ҳам руҳан чўккан эдилар. Дилбар опа жуда катта юрак ва истеъдод соҳиби эди. Саҳнада ўз ишига профессионал ёндашар, ҳар бир вазифани сидқидилдан бажарар эди. Ёшларга ҳамиша юрагини очиб мулоқотда бўлиб келди. Юраги тубида эса дардлари, армонлари кўп эди. Дилбар Икромованинг вафоти нафақат елкама- елка ишлаб келган артистлар, балки театр ва халқ учун катта йўқотиш бўлди, деб ўйлайман. Ҳали олдинда қиладиган кўп ишлари бор эди, 85 ёшларда ҳам кўплаб «момо»ларни ўйнаши мумкин эди… афсус, руҳан чўкишлар у кишини толиқтирди», – дейди актриса.\nЎзбекистон халқ артисти Теша Мўминов Дилбар Икромова билан Тошкент театр ва рассомлик санъати институти (ҳозирги Ўзбекистон Давлат маданият ва санъат институти) да бирга ўқиган экан.\n«Бундай фидойи актрисалар камдан-кам туғилади. Қандай рол бўлишидан қатъий назар борлиғи билан уни очиб беришга ҳаракат қилар эди. Ўйлайманки, ёшларимиз мана шундай санъаткорлардан ўрнак олса арзийди. Театрга садоқатли, оиласига меҳрибон она эди. Майли, шахсий ҳаёти кўнгилдагидек бўлмагандир, аммо фақат меҳнат, сабр билан кечаю-кундуз ишлади. Бугун эса ана шу меҳнатлари зое кетмади. Унинг хотираси ва яратган образлари бир умрга қалбимизда яшайди», – деди Мўминов.\nМуҳаммадали Абдуқундузов ( Ўзбекистон халқ артисти ): Севимли актрисамиз — Ўзбекистон халқ артисти Дилбар Икромованинг вафоти ўзбек кино ва театр санъати учун жуда катта йўқотиш бўлди. Бу каби фидоий актрисалар ҳаётга камдан-кам дунёга келади. Актриса театрда зарҳал харфлар билан ёзса арзийдиган образлар ярата олди. Унинг актёрлик маҳорати, саҳнада ўзини тутиши, ўзига хос овози ҳеч кимни бефарқ қолдирмаган. Қолаверса, театрда саҳналаштирилган ҳар бир асар қаҳрамони гўё Дилбар опа учун ёзилгандек бўлар ва унинг бу каби эсда қоларли роллари кўп эди.\nКўпроқ ёшлар билан ишлаб, улардан ўзини керакли маслаҳатларини аямади. Қаерда бўлмасин ижодий учрашувларда бирга бўлсак, Дилбар Икромовани бутун зал ўрнидан туриб, қарсак билан кутиб олар эди. сабаби у шунга муносиб ижод қила олган, ҳаётда ҳам самимий инсон эди. Ўйлайманки, Дилбар Икромованинг умри у яратиб қолдирган образларида мангу яшайди.\nЎзбек Миллий академик драма театрида ўттиз уч йилдан бери ижод қилиб келаётган Ўзбекистонда хизмат кўрсатган артист Раъно Ярашева ўттиз йил давомида Дилбар Икромова билан бир хонада пардоз қилган.\n«Бирга кийиндик, бирга йиғлаб, биргаликда кулдик. Кўплаб спектаклларда бирга ижод қилдик. Ролни юракдан берилиб ўйнар эди. Ҳаётда ўзини четга тортадиган, ҳаддан ортиқ камтарин ва ҳокисор аёл эди. Саҳна билан ҳаётдаги Дилбар бутунлай бошқа-бошқа инсонлар бўлар эди. Ҳамма билан самимий дўстона муомалада бўлгани учун, уни эркалаб «Диличка», дея чақирар эдик. Баъзан саҳна ортида «Мен чиройлимасман», дея енгилгина хўрсиниб қўярди. «Сизни истарангиздек истара ҳеч кимда йўқ, десам самимий жилмайиб қўяр эди. Бир сўз билан айтганда Дилбар Икромова «Келинлар қўзғолони» фильмида Сотти театрда эса «Чимилдиқ» спектаклидаги момо роли билан ўзига ҳайкал қўя олган актриса бўлиб қолди.\nБотир Муҳаммаджонов (Ўзбекистонда хизмат кўрсатган артист): деярли ҳамма спектаклларда ролларини ёрдамчи актёрларсиз ўйнар эди. Тўғри, Дилбар Икромова ўйнаган ролларни ўйнайдиган бошқа актёрлар ҳам бор эди, лекин ҳеч ким унинг ролини ўзи каби ижро эта олмас эди. Театр ва ўз ишини севадиган олижаноб актриса эди. Ёш актёрлар учун кўп қайғурар эди.\nЛазиз Орзиев наздида санъаткор Дилбар Икромова ҳаётда раҳмдил ва меҳрибон, ёш ижодкорларнинг ғамини ейдиган, улардан маслаҳатларини аямайдиган бағрикенг аёл эди. «Биргаликда рол ўйнасак, кўнглига қаттиқ тегиб қолмасин дея танқидни ҳам чиройли тарзда етказишга ҳаракат қилар эди. Саҳнада ҳам ҳеч қачон ёлғон аралаштирмас, ёлғон ишлайдиган одамни ҳам ўзига тўғридан-тўғри гапирмас эди», – дейди Орзиев.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 25 | Добавил: sherlarorg | Теги: #ahborot, #xabarlar, #newsuz, #uznews, #новости, #Yangiliklar, #habarlar, #news, #Yangilik | Рейтинг: 0.0/0


Энг фойдали тижорат (102) “Мўминларга салом беришнинг савоби. Саломни биринчи бўлиб берган ва туриб кетаётганда салом берган одамнинг савоби. Уйига кирганда салом берган одамнинг савоби” [ Абдулҳафиз домла ] - Аудиолар - Ўзбек тили - MP3\nУнвон: Энг фойдали тижорат (102) “Мўминларга салом беришнинг савоби. Саломни биринчи бўлиб берган ва туриб кетаётганда салом берган одамнинг савоби. Уйига кирганда салом берган одамнинг савоби”\nҚисқача танитув: Энг фойдали тижорат деб номланган дарснинг ушбу бўлимида мўминларга салом беришнинг савоби. Саломни биринчи бўлиб берган ва туриб кетаётганда салом берган одамнинг савоби. Уйига кирганда салом берган одамнинг савоби ҳақида сўз боради.


Сайрамда ''Қайрат'' академияси\n“Қайрат” футбол клуби академиясининг дастлабки филиали Шимкент шаҳрининг Сайрам даҳасидаги “Сайрам” спорт мажмуасида очилди.\nБой тарихга эга, Қозоғистоннинг фахри бўлган буюк футбол клуби академияси филиали нима учун айнан Сайрам даҳасида очилди, деган ҳақли савол туғилади. Чунки, Мирдиёр Маҳкамбоев раҳбарлик қилаётган “Сайрам” спорт мажмуасидаги шароит жаҳон андазаларига мос, десак, муболаға бўлмайди. Спорт мажмуаси директори Мирдиёр Маҳкамбоев ва филиалнинг бош мураббийи Ирисмат Турсиметовларнинг 2 йиллик саъй-ҳаракати туфайли эришилган меморандум 15 сентябрь куни имзоланди.\n“Қайрат” футбол клуби президенти Қуралбек Ўрдабаевнинг шахсан “Сайрам” спорт мажмуасига ташрифи ҳам катта воқеа бўлди. (1949 йилда Шимкент шаҳрида туғилган Қуралбек маҳаллий “Металлург” жамоасининг тарбияланувчиси. “Қайрат” жамоаси сафида СССР чемпионатида 185та ўйинда иштирок этган. 1996-2000 йилларда Қозоғистон футбол ҳамжамиятининг президенти вазифасида ишлади. 2002 йилдан буён “Қайрат” футбол клуби президенти. 1972 йилда СССР чемпионатида “Янги ном” номинацияси ғолиби бўлган).\nФилиалга ҳозирги кунда 4 нафар мураббий бириктирилган: Ирисмат Турсиметов, Владислав Савин, Баҳром Ҳожиматов ва Саид Муҳаммаджонов.\nИ. Турсиметовнинг айтишича, Алматидан ҳам мураббийлар келиб машғулотлар ўтказади, улар клубда ишлаб чиқилган услуб бўйича олиб борилади. И. Турсиметов Шимкент шаҳридаги спорт мактабида футбол йўналишида таҳсил олиб, 2009-2012 йилларда “Ўрдабоши” жамоасида ўйнаган. “ЗСМК” жамоасида ўйнаб, 2-лига чемпиони бўлди. 2017 йилда жароҳатлар туфайли катта футболдан кетишга мажбур бўлди ва мураббийлик билан шуғуллана бошлади. “B” тоифасидаги мураббийлик лицензиясига эга.\nҲозирги кунда “Қайрат” футбол клубининг Сайрам даҳаси филиалига 5 ёшдан 13 ёшгача бўлган болалар қабул қилинмоқда.\nХуршид ҚЎЧҚОРОВ, 2020-09-26, 04:10 230\nСайрамда ''Қайрат'' академияси 230


00:18 / 15.10.2016\nАҚШнинг учта авиакомпанияси самолётлари бортида электрон қурилмаларнинг ёниб кетиши ҳолати учун махсус қутилар жойлаштира бошланди, деб хабар бермоқда ABC News телеканали.\nТаъкидланишича, бундай қутилар Delta, Virgin America ва Alaska Airlines авиакомпанияларининг баъзи халқаро рейсларида пайдо бўлди.\nТелеканал маълумотларига кўра, зарғалдоқ рангдаги бу қутилар қўлқоплар билан таъминланган.\nТелеканал аэропорт ўт ўчириш хизмати ходими ушбу қутини синовдан ўтказганини намойиш қилди. У қутига қурилмани солиб, уни портлатиб юборган. Синов муваффақиятли ўтган ва қути портлашдан атрофга тарқаладиган синиқлар ва ёнишдан ҳосил бўладиган заҳарли маҳсулотларнинг тарқалишидан ҳимоялаши мумкинлигини кўрсатган.\nСентябрда Жанубий Кореянинг Samsung компанияси ўз мижозларидан портлаши мумкин бўлган Galaxy Note 7 смартфонларини ишлатмасликни ва уларни дарҳол топширишни илтимос қилган. Шунингдек, бу қурилмалар эгаларига махсус оловбардош қутилар ва қўлқоплар юборилгани маълум қилинган.\nАҚШ авиакомпаниялар электрон қурилма махсус қути


Муҳаббат синиқлари - 29 Января 2018 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2018 » Январь » 29 » Муҳаббат синиқлари\n"Бунчалар ақлини олган ким? Ўша Анвар ким биландир таништириб кетган буни. Нима қилсам экан? Қайнонамга айтсаммикан? Ҳар доим менга "бўшсиз” деб юрарди. "Яхши бўпти, лаллайиб юраверинг”, дейди-да! Қачон менга ўзгани севиб қолганини айтаркан? Айтармикан? Бунча анқов бўлмасам, ахир айтиб бўлди-ку! Ошкора, ёнгинамда ғазал ўқиб ўтирибди-ю... Бу дегани "Мана, эшитяпсан, билдинг, ўзинг хулоса чиқар”, дегани-да! Нима қилишим керак, энди? Жанжал қилиб, чиқиб кетишимни кутяптими? Бири ўн, бири саккиз ёш бўлиб, бўйи бўйимга тенглашай деган ўғилларимни етаклаб отамникига кетаманми, энди?”\n"Кетиб бўпман! Мени ҳали бирор марта кафега олиб бормаган одам, унга ресторан ваъда қиляпти-ю, жим кетаманми? Мен ҳам без бўлиб яшайвераман! Кўзим кўр, қулоғим кар! Қани, қанақа қилиб айтаркансиз, севиб қолганингизни? Қандай қилиб, ҳайдаркансиз, мени? Бир ҳафтадан буён аҳмоққа ўхшаб ўзимни еб юрибман-а? Энди кўрасиз, гунг, кар, кўр хотин билан яшаш қанақалигини! Ёнимга олиб келсангиз ҳам парво қилмайман! Кўрмайман, эшитмайман, гапирмайман! Шунақа қилиб куйдираман...”\nКатегория: Hikoyalar to'plami | Просмотров: 328 | Добавил: Sherlaruz.CoM | Рейтинг: 0.0/0


Nurulloh Muhammad Raufxon: Тушунмаяпман, тушунолмаяпман… | ДУНЁ ЎЗБЕКЛАРИ | Mobile Version\nNurulloh Muhammad Raufxon: Тушунмаяпман, тушунолмаяпман…\n08/11/2019 Ismat Khushev Муҳокама учун мавзу\nГапни лўнда еридан бошлаб қўяқолай: мен эски президент даврида ўтган барча сайловда ва икки марта у уюштирган референдумда қатнашдим, лекин бирон марта унга овоз бермадим.\n(“Додачи”лар, ҳар томондан устимга чопқилаб келиб талаб ташламанглар. Мен ўзимнинг сайлаш-сайламаслик ҳуқуқимдан фойдаланганман, холос. Сиз уни ҳар гал сайлаган бўлсангиз, демак, сиз ҳам ўз ҳуқуқингиздан фойдалангансиз. Бу оддий ва табиий ҳол.)\nЛекин Шавкат Мирзиёевни Туркиядалигимда консулликка ўз ихтиёрим билан бориб сайлаб келдим.\nҲолбуки, “Бу кунлар” эълонидан кейин давлат менга ола қараб юрган кезлар эди. Мени Туркияга қочиб кетган деб орқамдан иғволар уюштириб турилган кунлар эди. Шунга қарамай биз, Ўзбекистоннинг Истанбулдаги консули ва ходимлари гувоҳ, бутун оила бўлиб консулликка бордик, сайловда қатнашдик ва сайладик!\n1. Чорак асрлик истибдоддан кейин мамлакатда ижобий ўзгаришлар бўлишидан қаттиқ умид қилдим.\n2. Туркияга қочиб бормаганимни, давлатдан яшириниб юрмаганимни, бир дақиқа ҳам ватанимдан узилмаганимни кўрсатдим.\nТўғрисини айтсам, эски тузум даврида Бош вазир Шавкат Мирзиёевга унча ишонмасдим, Ислом Каримов тарбиясини олган, узоқ йиллар бирга ишлаган, у юритган ғайримиллий, ғайриинсоний сиёсатга бирдай шерик деб ҳисоблардим. Лекин айни чоқда юрагимнинг бир чеккаларида “Ислом Каримов ўрнига ким келса, ҳатто ўз қизи Гулнора келса (ўша даврлар шундай бир шивир-шивир юриб қолган эди) ҳам, зулмни тўхтатади ё енгиллатади, сиёсатни юмшатади, халқ меҳрини қозонишга интилади” деган бир туйғу билан яшардим.\nЗотан, зулм бундан ортиқ бўлмас, ортиғига халқ ҳам дош бера олмас эди. Диктаторликка ва яккаҳокимликка асосланган тузумда кўп яхши инсонлар ўзини ошкор эта олмайди, диктаторнинг ноғорасига ўйнашга мажбур бўлади, ҳокимият ўз қўлига ўтса, кўнглида яшириб юрган эзгу ниятлари уйғонади, деган қандайдир ишонч бор эди.\nЎйлаганим тўғри чиқди. Шавкат Мирзиёев давлатни вақтинча қўлга олган илк кунлариданоқ умидбахш гапларни айтди, одамларнинг кўнглини кўтарадиган ишларга қўл урди. Қисқа муддатда эл олқишига лойиқ ижобий ўзгаришлар қилди. Айниқса, мен “Бу кунлар”да тилган олган барча муаммони бирма-бир айта бошлади. “Халқ давлатга эмас, давлат халққа хизмат қилиши керак!” деб китобимнинг бош ғоясини айнан ифодалади.\nРуҳим кўтарилди. Сўзларига ишондим. Юрагим буюрди – сайловга бордим, ёруғ юз билан Шавкат Мирзиёевни халқимга ва ватанимга бошлиқ, давлатимга ва ўзимга президент этиб сайладим!\nИчки сезгим алдамабди, Шавкат Мирзиёев халқим анчадан бери орзу қилган, ич-ичидан интиқиб кутган президент бўлиб чиқди. Ҳатто, истибдод даврида барча “иш”ни кўриб-билиб юрганини, юраги дардга тўлиб кетганини, фақат у замонда буни очиқ айта олмаганини, энди ҳамма хатони тузатиб халқнинг ишончини қозонишга бел боғлаганини бир неча марта ўз оғзи билан айтди!\nМана, Ўзбекистонда иқтидор алмашганига яқин икки йил бўляпти. Айрим масалаларда сиёсат ўйнаб турганини, ислоҳот баъзи соҳаларда чала, баъзи соҳаларда умуман бошланмаганини, ҳали ўлда-жўлда ишлар кўплигини назардан қочирмаган ҳолда воқеликка реал кўз ташласак, анча-мунча ижобий натижаларни ҳам кўрамиз.\nМен бу кичик мақоламда бу ўзгаришларнинг барини санаб бера олмайман, лекин ҳаммамиз кўриб-билиб турибмиз. Энг катта натижа – жамиятимиз енгил тортди, ўзини эркинроқ ҳис эта бошлади, кўнглидаги гапларни айтишдан ҳарҳолда чўчимаяпти. Қолаверса, мусулмончилик аста-секин дейилганидек, йигирма етти йил ичида йўл қўйилган хато-камчиликларни бир-икки йилда бирданига тугатиб-тузатиб бўлмаслиги ҳам очиқ ҳақиқатдир.\nШуларни ҳисобга олсак, умид ҳали сўнгани йўқ. Тўғри, сиртдан президентни барча бирдай қўллаб-қувватлаётган бўлиб кўринса-да, яширишга минг ҳаракат қилинмасин, давлат ичида ҳали-ҳозирча тўла бирлик сезилмаяпти, эскича қараш билан янгича қараш ўртасида аёвсиз кураш кетяпти, Президент бошлаган ислоҳотларга қандайдир кучлар қаршилик қилаётгани тобора билиниб қоляпти.\nБу курашда ким қайси тараф эканини билмайман, лекин шахсан ўзимнинг мавқеим аниқ: бир марта мен президентга ишондимми, энди то ишонч сўндирилмаса, мен президент Шавкат Мирзиёев томонидаман, ислоҳотлар томонидаман!\nЎзимни сиртдан Шавкат Мирзиёев командасида ҳисоблайман ва менга яқин бўлган маънавий соҳада қилинаётган ислоҳотларга қўлимдан келганича ҳисса қўшишга аҳд этганман. Кейинги пайтлардаги оғзакию ёзма барча фаолиятим айни мана шу маънавий соҳадаги ислоҳотларга йўналгандир. Инсоф дунёси буни кўриб-билиб турибди.\nБошқа соҳаларда бўлганидек, охирги чорак асрда маънавият соҳасида ҳам жиддий хатоларга йўл қўйилди, жамиятда ахлоқсизлик, бузуқлик, порахўрлик каби иллатлар урчиди, чуқур илдиз отди. Президент буларни тан олди, “Тузатишимиз керак!” деди. Лекин тузатиш йўлида қилинадиган барча ишни биттама-битта у кўрсатиб бериши шарт эмас. Муҳими – чақириқ бўлди. Энди кутиб ўтирилмайди, зиёлилар отилиб ўртага чиқиши ва ярасини тузатишга ўзи киришиши керак.\nРасмий бир жойда ишламаётган, уйимда нафақада ўтирган бўлсам ҳам, ўзимни четга олмай, билганимча ва қўлимдан келганича шу йўлда озми-кўпми бир нарсалар қилиб юрибман. Кўплар буни тўғри қабул қиляпти, айримлар тескари муносабатлар кўрсатяпти. Маънавий соҳада нима ишлар қилинса юртимга, халқимга, давлатимга фойдали бўлади деб ҳисоблаётган бўлсам, ўша фикр-мулоҳазаларимни очиқ билдириб келяпман.\nТепадагилар менинг мақолаларимга, ўта долзарб деб ўйлаганим фикр-мулоҳазаларимга, ўртага ташлаган аниқ таклифларимга парво қилмаётгани ачинарли, албатта. Лекин мен тепалар эътибори учун ёзмаяпман, халқим учун ёзяпман. Шояд фикрлар ўзгарса, янги насллар етишиб чиқса, жамиятимизнинг маънавий юксалишига нима фойдаю нима зарар эканини ажрата бошласак деб жоним ҳалак. Бугун бўлмаса эртага яхши натижаларга эришсак, ислоҳотларнинг ижобий самарасини кўрсак, баҳраманд бўлсак, дунё ҳамжамияти қаторида биз ҳам муносиб ўрнимизни эгалласак деган умидда ҳаракат қиляпман.\nШундай бир пайтда энди бу қилиқ қаёқдан чиқди?! Менга қарши очилган “Иш” ҳалигача ёпилмагани устига энди орқамдан махсус одамлар қўйиб кузатишга киришишибди! Йигирма етти йиллик тузум кирдикорларини Шавкат Мирзиёев аёвсиз танқид қилса, чапаклар чалиняпти, биз юмшоқроқ танқид қилсак, устимиздан жиноий иш очиляпти – мантиқ қани бу ерда?! Мени яқин бир йилдан бери адабий ҳаётдан узганлари етмай энди қишлоқдошларим юрагига ҳам ғулғула солиб тамоман жамиятдан ажратиб ташлашмоқчими?!\nКимга фойда?! Нима ютилади бу билан?! Чорак асрлик кечмишлари яхши бўлиб қоладими ё?! Ёки тўғридан-тўғри Президентга ва у олиб бораётган ислоҳотларга қарши майдон ўқиляптими?! Ким у майдон ўқиётганлар?! Сизлар ўзи ким тарафсизлар?!\n08/13/2019 at 02:27-\nDostim , sizning borligingiz , Vatan ichida prezidentga yordamchi saflardamiz deganingiz ozi etadi . Alloh ozi asrasin .


ЎзА - Чехия делегацияси Самарқандда\n08.02.2017 19:43 Чоп этиш версияси\nМамлакатимизда меҳмон бўлиб турган Чехия Республикаси Парламенти Депутатлар палатаси раиси Я.Гамачек бошчилигидаги делегация аъзолари 8 февраль куни Самарқанд шаҳрига ташриф буюрди.\nМеҳмонлар дастлаб Ҳазрати Хизр мажмуасида Ўзбекистон Республикасининг Биринчи Президенти Ислом Каримов қабрини зиёрат қилди. Буюк Йўлбошчимиз қабрига гул қўйилиб, унинг хотирасига ҳурмат бажо келтирилди.\nДелегация аъзолари Мирзо Улуғбек расадхонаси, Хўжа Дониёр зиёратгоҳи, Амир Темур мақбарасида бўлди.\nРегистон мажмуаси ва бу ерда намойиш этилган миллий ҳунармандлик маҳсулотлари кўргазмаси меҳмонларда катта қизиқиш уйғотди. Меҳмонлар бундай ноёб меъморий обидаларни бунёд этган буюк аждодларимиз ақлу заковати ва уни безавол асраб келаётган бугунги авлоднинг тарихимизга муносабатига юксак баҳо берди.\nМасъулияти чекланган жамияти шаклидаги “PULSAR GROUP BREWERY” Ўзбекистон – Чехия қўшма корхонаси фаолияти билан танишув ҳам таассуротларга бой бўлди.